[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 18.9.2006

COM(2006)505 τελικό

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή της αλιευτικής συμφωνίας σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στις αλιευτικές ζώνες της Μαυριτανίας και του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή για την περίοδο από 1ης Αυγούστου 2006 έως 31 Ιουλίου 2008

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Κοινότητα και η Ισλαμική Δημοκρατία της Μαυριτανίας διαπραγματεύθηκαν και μονογράφησαν, στις 21 Ιουλίου 2006, συμφωνία αλιευτικής σύμπραξης. Η εν λόγω συμφωνία σύμπραξης, έχει συναφθεί για διάρκεια 6 ετών από την ημερομηνία έναρξης ισχύος της και μπορεί να ανανεωθεί. Η συμφωνία συνοδεύεται από πρωτόκολλο και το παράρτημά του με τα οποία καθορίζονται οι αλιευτικές δυνατότητες και η χρηματική αντιπαροχή. .

Το πρωτόκολλο και το παράρτημά του έχουν συναφθεί για περίοδο δύο ετών, η οποία μπορεί να παραταθεί σιωπηρά δύο φορές, επί δύο πρόσθετα έτη κάθε φορά, ήτοι συνολικά για περίοδο έξη ετών, από την 1η Αυγούστου 2006. Εν αναμονή της έναρξης ισχύος της νέας συμφωνίας, το παρόν πρωτόκολλο και το παράρτημά του τίθενται σε ισχύ την ημερομηνία κατά την οποία τα συμβαλλόμενα μέρη γνωστοποιούν αμοιβαίως την περάτωση των απαραίτητων διαδικασιών έγκρισης. Εφαρμόζονται από την 1η Αυγούστου 2006.

Ο κύριος στόχος της νέας συμφωνίας σύμπραξης είναι να ενισχυθεί η συνεργασία μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας με στόχο την καθιέρωση ενός πλαισίου σύμπραξης για την ανάπτυξη αειφόρου αλιευτικής πολιτικής και την υπεύθυνη εκμετάλλευση των αλιευτικών πόρων στις αλιευτικές ζώνες της Μαυριτανίας προς το συμφέρον και των δύο μερών. Για τον καθορισμό της διαπραγματευτικής της θέσης, η Επιτροπή βασίστηκε, μεταξύ άλλων, στα αποτελέσματα εκ των προτέρων και εκ των υστέρων αξιολόγησης που πραγματοποιήθηκε από ανεξάρτητους εμπειρογνώμονες.

Τα δύο μέρη συμμετέχουν σε πολιτικό διάλογο για θέματα αμοιβαίου ενδιαφέροντος στον τομέα της αλιείας. Στη συμφωνία σύμπραξης, οι τρέχουσες προτεραιότητες της αλιευτικής πολιτικής της Μαυριτανίας θα επιτρέψουν στα δύο μέρη να προσδιορίσουν από κοινού τους στόχους που πρέπει να επιτευχθούν και να καταρτίσουν τα σχετικά ετήσια και πολυετή προγράμματα έτσι ώστε να εξασφαλίσουν αειφόρο και υπεύθυνη διαχείριση του τομέα.

Η συμφωνία σύμπραξης προβλέπει επίσης στήριξη της οικονομικής, επιστημονικής και τεχνικής συνεργασίας στον τομέα της αλιείας και στους συναφείς τομείς.

Το ύψος της χρηματικής αντιπαροχής του πρωτοκόλλου ορίζεται σε 86.000.000 € ετησίως για τις αλιευτικές δυνατότητες που αφορούν ένδεκα κατηγορίες αλιείας. Από την εν λόγω χρηματική αντιπαροχή, ποσό 11.000.000 € ετησίως διατίθεται για την οικονομική στήριξη της εφαρμογής της εθνικής αλιευτικής πολιτικής, εκ των οποίων 1.000.000 € ετησίως διατίθενται για την στήριξη του Εθνικού Πάρκου του Πάγκου (υφάλου) του Arguin (PNBA).

Οι αλιευτικές δυνατότητες που προβλέπονται στη συμφωνία καθορίστηκαν λαμβάνοντας υπόψη τις εξής έντεκα κατηγορίες : Οι όροι για κάθε περίοδο ισχύος των αδειών είναι οι ακόλουθοι:

- Οστρακόδερμα (εκτός αστακού): μέγιστη επιτρεπόμενη συνολική χωρητικότητα 9.440 GT.

- Μηχανότρατες και παραγαδιάρικα με στόχο τον μαύρο μερλούκιο: μέγιστη επιτρεπόμενη συνολική χωρητικότητα 3.600 GT.

- Αλιευτικά βενθοπελαγικής αλιείας-εκτός από μηχανότρατες και με στόχο είδη εκτός από τον μαύρο μερλούκιο: μέγιστη επιτρεπόμενη συνολική χωρητικότητα 2.324 GT.

- Βενθοπελαγικές μηχανότρατες-με στόχο βενθοπελαγικά είδη εκτός από τον μαύρο μερλούκιο, κεφαλόποδα και οστρακόδερμα: μέγιστη επιτρεπόμενη συνολική χωρητικότητα 750 GT.

- Κεφαλόποδα: μέγιστη επιτρεπόμενη συνολική χωρητικότητα 18.600 GT για 43 άδειες.

- Αστακοί και καβούρια: μέγιστη επιτρεπόμενη συνολική χωρητικότητα 300 GT για κάθε κατηγορία.

- Θυνναλιευτικά: κατ’ανώτατο όριο 36 άδειες για γρι-γρι και 31 άδειες συνολικά για αλιευτικά με καλάμια και παραγαδιάρικα.

- Μικρά πελαγικά σκάφη (πελαγικές μηχανότρατες-ψυγεία): κατ’ανώτατο όριο 22 άδειες.

- Μικρά πελαγικά σκάφη (χωρίς ψυκτικές εγκαταστάσεις): μέγιστη επιτρεπόμενη συνολική χωρητικότητα 15.000 GT.

Τα τέλη που καταβάλλουν οι εφοπλιστές έχουν καθοριστεί για κάθε κατηγορία. Το σύνολο των εισφορών των εφοπλιστών που καταβάλλονται απευθείας στη Μαυριτανία εκτιμάται ότι ανέρχεται σε περίπου 22.000.000 € ετησίως.

Με βάση τα ανωτέρω, η Επιτροπή προτείνει στο Συμβούλιο να εγκρίνει με απόφαση τη συμφωνία υπό μορφή ανταλλαγής επιστολών σχετικά με την προσωρινή εφαρμογή της συμφωνίας και του πρωτοκόλλου μέχρις ότου τεθούν οριστικά σε ισχύ.

Πρόταση κανονισμού του Συμβουλίου σχετικά με τη σύναψη του νέου πρωτοκόλλου αποτελεί αντικείμενο χωριστής διαδικασίας.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τη σύναψη συμφωνίας υπό μορφή ανταλλαγής επιστολών σχετικά με την προσωρινή εφαρμογή της αλιευτικής συμφωνίας σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στις αλιευτικές ζώνες της Μαυριτανίας και του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή για την περίοδο από 1ης Αυγούστου 2006 έως 31 Ιουλίου 2008

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2, σε συνδυασμό με το άρθρο 37,

την πρόταση της Επιτροπής,

Εκτιμώντας τα ακόλουθα:

(1) Η Κοινότητα και η Ισλαμική Δημοκρατία της Μαυριτανίας διαπραγματεύτηκαν και μονογράφησαν συμφωνία αλιευτικής σύμπραξης, η οποία παρέχει στους αλιείς της Κοινότητας αλιευτικές δυνατότητες στα ύδατα που υπάγονται στην κυριαρχία της Ισλαμικής Δημοκρατίας της Μαυριτανίας.

(2) Είναι προς το συμφέρον της Κοινότητας να εγκριθεί η εν λόγω συμφωνία.

(3) Ενδείκνυται να εξασφαλιστεί η συνέχεια των αλιευτικών δραστηριοτήτων μετά την ημερομηνία λήξης της ισχύος της προηγούμενης συμφωνίας και του προηγούμενου πρωτοκόλλου[1] μέχρι την ημερομηνία έναρξης ισχύος του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή που προβλέπονται στην εν λόγω συμφωνία.

(4) Είναι σκόπιμο να καθοριστεί η μέθοδος κατανομής των αλιευτικών δυνατοτήτων μεταξύ των κρατών μελών,

ΑΠΟΦΑΣΙΖΕΙ:

Άρθρο 1

Εγκρίνονται, εξ ονόματος της Κοινότητας, η συμφωνία υπό μορφή ανταλλαγής επιστολών σχετικά με την προσωρινή εφαρμογή της αλιευτικής συμφωνίας σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στις αλιευτικές ζώνες της Μαυριτανίας και του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή για την περίοδο από την 1η Αυγούστου 2006 έως τις 31 Ιουλίου 2008.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η συμφωνία εφαρμόζεται προσωρινά από 1ης Αυγούστου 2006.

Άρθρο 3

1. Οι καθοριζόμενες στο πρωτόκολλο της συμφωνίας αλιευτικές δυνατότητες κατανέμονται μεταξύ των κρατών μελών ως εξής:

Κατηγορία αλιείας | Μέγιστη συνολική χωρητικότητα σε GT ή μέγιστος αριθμός αδειών ανά περίοδο αδειοδότησης | Κράτος μέλος | Συνολική χωρητικότητα, άδειες ή ανώτατο ετήσιο όριο των αλιευμάτων ανά κράτος μέλος |

Κατηγορία 1: Σκάφη αλιείας οστρακόδερμων εκτός αστακού και καβουριών | 9.440 GT | Ισπανία | 7.183 GT |

Ιταλία | 1.371 GT |

Πορτογαλία | 886 GT |

Κατηγορία 2: Μηχανότρατες και παραγαδιάρικα βυθού με στόχο τον μαύρο μερλούκιο | 3.600 GT | Ισπανία | 3.600 GT |

Κατηγορία 3: Αλιευτικά βενθοπελαγικής αλιείας εκτός από μηχανότρατες με στόχο είδη εκτός από τον μαύρο μερλούκιο | 2.324 GT | Ισπανία | 1.500 GT |

Ηνωμένο Βασίλειο | 800 GT |

Μάλτα | 24 GT |

Κατηγορία 4: Μηχανότρατες-ψυγεία βενθοπελαγικής αλιείας | 750 GT | Ελλάδα | 750 GT |

Κατηγορία 5: Κεφαλόποδα | 18.600 GT 43 άδειες | Ισπανία | 39 άδειες |

Ιταλία | 4 άδειες |

Κατηγορία 6: Αστακοί | 300 GT | Πορτογαλία | 300 GT |

Κατηγορία 7: Θυνναλιευτικάγρι-γρι με ψυκτικές εγκαταστάσεις | 36 άδειες | Ισπανία | 15 άδειες |

Γαλλία | 20 άδειες |

Μάλτα | 1 άδεια |

Κατηγορία 8: Θυνναλιευτικά με καλάμια και παραγαδιάρικα επιφανείας | 31 άδειες | Ισπανία | 23 άδειες |

Γαλλία | 5 άδειες |

Πορτογαλία | 3 άδειες |

Κατηγορία 9: Μηχανότρατες - ψυγεία πελαγικής αλιείας | 22 άδειες ετησίως για ανώτατο όριο 440.000 τόνους | Κάτω Χώρες | 194.000 τόνοι |

Λιθουανία | 128.000 τόνοι |

Λετονία | 77.000 τόνοι |

Γερμανία | 15.000 τόνοι |

Ηνωμένο Βασίλειο | 8.000 τόνοι |

Πορτογαλία | 6.000 τόνοι |

Γαλλία | 6.000 τόνοι |

Πολωνία | 6.000 τόνοι |

Κατηγορία 10 : Αλιεία καβουριών | 300 GT | Ισπανία | 300 GT |

Κατηγορία 11: Σκάφη πελαγικής αλιείας χωρίς ψυκτικές εγκαταστάσεις | 15.000 GT ανά μήνα κατά μέσο όρο ετησίως |

2. Κατ’ εφαρμογή των διατάξεων του πρωτοκόλλου, οι μη χρησιμοποιηθείσες αλιευτικές δυνατότητες της κατηγορίας 11: (σκάφη πελαγικής αλιείας χωρίς ψυκτικές εγκαταστάσεις) μπορούν να χρησιμοποιηθούν από την κατηγορία 9: (μηχανότρατες - ψυγεία πελαγικής αλιείας) μέχρι 25 κατ’ανώτατο όριο άδειες μηνιαίως.

3. Όσον αφορά την κατηγορία 9: Μηχανότρατες - ψυγεία πελαγικής αλιείας, στην περίπτωση που οι αιτήσεις για χορήγηση άδειας υπερβούν τον μέγιστο επιτρεπόμενο αριθμό ανά περίοδο αναφοράς, η Επιτροπή διαβιβάζει κατά προτεραιότητα τις αιτήσεις των σκαφών που χρησιμοποίησαν περισσότερο τις άδειες κατά τους έξη τελευταίους μήνες πριν την υποβολή της σχετικής αίτησης χορήγησης άδειας.

4. Όσον αφορά την κατηγορία 11: Σκάφη πελαγικής αλιείας χωρίς ψυκτικές εγκαταστάσεις, η Επιτροπή διαβιβάζει τις αιτήσεις χορήγησης άδειας μετά την παραλαβή ετήσιου σχεδίου αλιείας με λεπτομερή αναφορά των αιτήσεων ανά σκάφος (στο οποίο προσδιορίζεται ο αριθμός των κόρων GT που προβλέπονται για κάθε μήνα δραστηριότητας και για όλους τους μήνες του έτους), το οποίο διαβιβάζεται στην Επιτροπή το αργότερο μέχρι την 1η Δεκεμβρίου του προηγούμενου έτους.

Σε περίπτωση που οι αιτήσεις υπερβαίνουν τον ετήσιο μέσο όρο των 15.000 GT μηνιαίως, η κατανομή πραγματοποιείται βάσει του πίνακα των αιτήσεων και των σχεδίων αλιείας που αναφέρονται παραπάνω.

5. Εάν οι αιτήσεις χορήγησης αδειών αυτών των κρατών μελών δεν εξαντλήσουν τις αλιευτικές δυνατότητες που καθορίζονται στο πρωτόκολλο, η Επιτροπή μπορεί να λάβει υπόψη τις αιτήσεις χορήγησης αδειών οποιουδήποτε άλλου κράτους μέλους.

Άρθρο 4

Τα κράτη μέλη, τα σκάφη των οποίων αλιεύουν στο πλαίσιο της παρούσας συμφωνίας, κοινοποιούν στην Επιτροπή τις ποσότητες κάθε αποθέματος που αλιεύονται στην αλιευτική ζώνη της Μαυριτανίας σύμφωνα με τις διατάξεις του κανονισμού (ΕΚ) αριθ. 500/2001 της Επιτροπής, της 14ης Μαρτίου 2001, για τη θέσπιση των λεπτομερειών εφαρμογής του κανονισμού (ΕΟΚ) αριθ. 2847/1993 του Συμβουλίου σχετικά με τον έλεγχο των αλιευμάτων των κοινοτικών αλιευτικών σκαφών στα ύδατα τρίτων χωρών και στην ανοικτή θάλασσα[2].

Άρθρο 5

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα, σε ημερομηνία που θα οριστεί αργότερα.

Βρυξέλλες,

Για το Συμβούλιο

Ο Πρόεδρος

Παράρτημα

Συμφωνία υπό μορφή ανταλλαγής επιστολών σχετικά με την προσωρινή εφαρμογή της αλιευτικής συμφωνίας σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στις αλιευτικές ζώνες της Μαυριτανίας και του πρωτοκόλλου που καθορίζει τις αλιευτικές δυνατότητες και τη χρηματική αντιπαροχή για την περίοδο από 1 Αυγούστου 2006 έως 31 Ιουλίου 2008

Α. Επιστολή της Κυβέρνησης της Ισλαμικής Δημοκρατίας της Μαυριτανίας:

Κύριε,

Διαπιστώνω με ικανοποίηση ότι οι διαπραγματευτές της Ισλαμικής Δημοκρατίας της Μαυριτανίας και της Ευρωπαϊκής Κοινότητας κατέληξαν σε ομοφωνία σχετικά με την αλιευτική συμφωνία σύμπραξης μεταξύ της Ισλαμικής Δημοκρατίας της Μαυριτανίας και της Ευρωπαϊκής Κοινότητας, σχετικά με το πρωτόκολλο που καθορίζει τις αλιευτικές δυνατότητες και τη χρηματική αντιπαροχή καθώς και για τα παραρτήματά του.

Το αποτέλεσμα της εν λόγω διαπραγμάτευσης, που αποτελεί θετική εξέλιξη της προηγούμενης συμφωνίας συνεργασίας, θα ενισχύσει τις σχέσεις μας στον τομέα της αλιείας και θα καθιερώσει ένα πραγματικό πλαίσιο σύμπραξης για την ανάπτυξη μιας αειφόρου και υπεύθυνης αλιευτικής πολιτικής στα ύδατα της Μαυριτανίας, ενώ θα εξασφαλίσει καλύτερη οικονομική ένταξη των κοινοτικών επιχειρηματιών στον κλάδο της αλιείας της Μαυριτανίας.

Στο πλαίσιο αυτό, σας προτείνω να ξεκινήσουν παράλληλα οι διαδικασίες έγκρισης και κύρωσης των κειμένων της συμφωνίας, του πρωτοκόλλου και των παραρτημάτων του σύμφωνα με τις ισχύουσες διαδικασίες στην Ισλαμική Δημοκρατία της Μαυριτανίας και στην Ευρωπαϊκή Κοινότητα, διαδικασίες οι οποίες απαιτούνται για να τεθούν τα εν λόγω κείμενα σε ισχύ.

Προκειμένου να μην διακοπούν οι αλιευτικές δραστηριότητες των κοινοτικών σκαφών στα ύδατα της Μαυριτανίας και αναφερόμενος στην συμφωνία που μονογραφήθηκε στις 21 Ιουλίου 2006 σχετικά με την αλιεία στις αλιευτικές ζώνες της Μαυριτανίας και στο πρωτόκολλο που μονογραφήθηκε στις 21 Ιουλίου 2006, με το οποίο καθορίζονται οι αλιευτικές δυνατότητες και η οικονομική αντιπαροχή για την περίοδο από 1ης Αυγούστου 2006 έως 31 Ιουλίου 2008, έχω την τιμή να σας πληροφορήσω ότι η Κυβέρνηση της Ισλαμικής Δημοκρατίας της Μαυριτανίας είναι έτοιμη να εφαρμόσει προσωρινά την εν λόγω συμφωνία και το σχετικό πρωτόκολλο από την 1η Αυγούστου 2006 εν αναμονή της έναρξης ισχύος τους σύμφωνα με το άρθρο 17 της συμφωνίας, υπό την προϋπόθεση ότι η Ευρωπαϊκή Κοινότητα είναι διατεθειμένη να πράξει ομοίως.

Η Ευρωπαϊκή Κοινότητα θα προσπαθήσει να επιταχύνει στο μέγιστο δυνατό βαθμό τις οικείες διαδικασίες έγκρισης της συμφωνίας, του πρωτοκόλλου και των παραρτημάτων του με στόχο να είναι σε θέση να καταβάλλει την πρώτη δόση της οικονομικής αντιπαροχής που ορίζεται στο άρθρο 2 του πρωτοκόλλου όσον το δυνατόν ταχύτερα και σε κάθε περίπτωση πριν τις 31 Δεκεμβρίου 2006.

Θα σας παρακαλούσα να μου επιβεβαιώσετε τη συμφωνία της Ευρωπαϊκής Κοινότητας για την εν λόγω προσωρινή εφαρμογή.

Με εξαιρετική εκτίμηση.

Για την Κυβέρνηση της Ισλαμικής Δημοκρατίας της Μαυριτανίας

Β. Επιστολή της Ευρωπαϊκής Κοινότητας

Κύριε,

Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής:

«Κύριε,

Διαπιστώνω με ικανοποίηση ότι οι διαπραγματευτές της Ισλαμικής Δημοκρατίας της Μαυριτανίας και της Ευρωπαϊκής Κοινότητας κατέληξαν σε ομοφωνία σχετικά με την αλιευτική συμφωνία σύμπραξης μεταξύ της Ισλαμικής Δημοκρατίας της Μαυριτανίας και της Ευρωπαϊκής Κοινότητας, σχετικά με το πρωτόκολλο που καθορίζει τις αλιευτικές δυνατότητες και τη χρηματική αντιπαροχή καθώς και για τα παραρτήματά του.

Το αποτέλεσμα της εν λόγω διαπραγμάτευσης, που αποτελεί θετική εξέλιξη της προηγούμενης συμφωνίας συνεργασίας, θα ενισχύσει τις σχέσεις μας στον τομέα της αλιείας και θα καθιερώσει ένα πραγματικό πλαίσιο σύμπραξης για την ανάπτυξη μιας αειφόρου και υπεύθυνης αλιευτικής πολιτικής στα ύδατα της Μαυριτανίας, ενώ θα εξασφαλίσει καλύτερη οικονομική ένταξη των κοινοτικών επιχειρηματιών στον κλάδο της αλιείας της Μαυριτανίας.

Στο πλαίσιο αυτό, σας προτείνω να ξεκινήσουν παράλληλα οι διαδικασίες έγκρισης και κύρωσης των κειμένων της συμφωνίας, του πρωτοκόλλου και των παραρτημάτων του σύμφωνα με τις ισχύουσες διαδικασίες στην Ισλαμική Δημοκρατία της Μαυριτανίας και στην Ευρωπαϊκή Κοινότητα, διαδικασίες οι οποίες απαιτούνται για να τεθούν τα εν λόγω κείμενα σε ισχύ.

Προκειμένου να μην διακοπούν οι αλιευτικές δραστηριότητες των κοινοτικών σκαφών στα ύδατα της Μαυριτανίας και αναφερόμενος στην συμφωνία που μονογραφήθηκε στις 21 Ιουλίου 2006 σχετικά με την αλιεία στις αλιευτικές ζώνες της Μαυριτανίας και στο πρωτόκολλο που μονογραφήθηκε στις 21 Ιουλίου 2006, με το οποίο καθορίζονται οι αλιευτικές δυνατότητες και η οικονομική αντιπαροχή για την περίοδο από 1ης Αυγούστου 2006 έως 31 Ιουλίου 2008, έχω την τιμή να σας πληροφορήσω ότι η Κυβέρνηση της Ισλαμικής Δημοκρατίας της Μαυριτανίας είναι έτοιμη να εφαρμόσει προσωρινά την εν λόγω συμφωνία και το σχετικό πρωτόκολλο από την 1η Αυγούστου 2006 εν αναμονή της έναρξης ισχύος τους σύμφωνα με το άρθρο 17 της συμφωνίας, υπό την προϋπόθεση ότι η Ευρωπαϊκή Κοινότητα είναι διατεθειμένη να πράξει ομοίως.

Η Ευρωπαϊκή Κοινότητα θα προσπαθήσει να επιταχύνει στο μέγιστο δυνατό βαθμό τις οικείες διαδικασίες έγκρισης της συμφωνίας, του πρωτοκόλλου και των παραρτημάτων του με στόχο να είναι σε θέση να καταβάλλει την πρώτη δόση της οικονομικής αντιπαροχής που ορίζεται στο άρθρο 2 του πρωτοκόλλου όσον το δυνατόν ταχύτερα και σε κάθε περίπτωση πριν τις 31 Δεκεμβρίου 2006.

Θα σας παρακαλούσα να μου επιβεβαιώσετε τη συμφωνία της Ευρωπαϊκής Κοινότητας για την εν λόγω προσωρινή εφαρμογή.

Με εξαιρετική εκτίμηση.

Για την Κυβέρνηση της Ισλαμικής Δημοκρατίας της Μαυριτανίας»

Έχω την τιμή να σας επιβεβαιώσω ότι η Ευρωπαϊκή Κοινότητα συμφωνεί με την εν λόγω προσωρινή εφαρμογή.

Με εξαιρετική εκτίμηση.

Για το Συμβούλιο της Ευρωπαϊκής Ένωσης

ΣΥΜΦΩΝΙΑ αλιευτικής σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας

Η ΕΥΡΩΠΑΪΚΗ ΚΟΙΝΟΤΗΤΑ, στο εξής καλούμενη «Κοινότητα», και

Η ΙΣΛΑΜΙΚΗ ΔΗΜΟΚΡΑΤΙΑ ΤΗΣ ΜΑΥΡΙΤΑΝΙΑΣ, στο εξής καλούμενη «Μαυριτανία»,

καλούμενα στο εξής «τα μέρη»,

ΕΚΤΙΜΩΝΤΑΣ τις στενές σχέσεις συνεργασίας μεταξύ της Κοινότητας και της Μαυριτανίας, ιδίως στο πλαίσιο της συμφωνίας Κοτονού με την οποία καθιερώνονται σχέσεις στενής συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Μαυριτανίας, αφετέρου, καθώς και την κοινή τους επιθυμία να εντείνουν τις εν λόγω σχέσεις,

ΥΠΕΝΘΥΜΙΖΟΝΤΑΣ ότι η Κοινότητα και Μαυριτανία έχουν υπογράψει τη Σύμβαση των Ηνωμένων Εθνών για το Δίκαιο της Θάλασσας και ότι, σύμφωνα με την εν λόγω σύμβαση, η Μαυριτανία έχει καθιερώσει αποκλειστική οικονομική ζώνη πλάτους 200 ναυτικών μιλίων από τις ακτές της, εντός της οποίας ασκεί τα κυριαρχικά της δικαιώματα για τους σκοπούς του εντοπισμού, της εκμετάλλευσης, της διατήρησης και της διαχείρισης των πόρων της ζώνης αυτής, σύμφωνα με τις αρχές του διεθνούς δικαίου·

ΑΠΟΦΑΣΙΣΜΕΝΕΣ να συνεργαστούν, με βάση το αμοιβαίο συμφέρον τους, ιδίως στο πλαίσιο των αρχών που καθιερώνονται από τον Κώδικα Δεοντολογίας για την υπεύθυνη αλιεία, ο οποίος εγκρίθηκε κατά τη συνδιάσκεψη του FAO το 1995, για την προώθηση της καθιέρωσης της υπεύθυνης αλιείας, με σκοπό να εξασφαλίσουν τη μακροπρόθεσμη διατήρηση και την αειφόρο εκμετάλλευση των θαλάσσιων βιολογικών πόρων, ιδίως μέσω της ενίσχυσης του καθεστώτος ελέγχου που θα καλύπτει το σύνολο των αλιευτικών δραστηριοτήτων, ώστε να εξασφαλιστεί η αποτελεσματικότητα των μέτρων ανάπτυξης και προστασίας των εν λόγω πόρων καθώς και του θαλάσσιου περιβάλλοντος,

ΠΕΠΕΙΣΜΕΝΕΣ ότι η υλοποίηση των αντίστοιχων οικονομικών και κοινωνικών τους στόχων στον κλάδο της αλιείας θα ενισχυθεί μέσω της στενής συνεργασίας στον επιστημονικό και τεχνικό τομέα του εν λόγω κλάδου, υπό συνθήκες που θα εξασφαλίζουν την διατήρηση των αλιευτικών αποθεμάτων και την ορθολογική τους εκμετάλλευση,

ΠΕΠΕΙΣΜΕΝΕΣ ότι η συνεργασία αυτή πρέπει να στηριχτεί στη συμπληρωματικότητα των πρωτοβουλιών και μέτρων, τα οποία λαμβάνονται είτε από κοινού είτε χωριστά, εξασφαλίζοντας τη συνέπεια προς τις πολιτικές και τη συνέργια των προσπαθειών,

ΑΠΟΦΑΣΙΣΜΕΝΕΣ, για τους σκοπούς αυτούς, να συμβάλουν, στο πλαίσιο της τομεακής αλιευτικής πολιτικής της Μαυριτανίας, στην προώθηση της ανάπτυξης μιας εταιρικής σχέσης, με στόχο ιδίως να προσδιορίσουν τα καταλληλότερα μέσα που θα διασφαλίσουν ότι η πολιτική αυτή εφαρμόζεται αποτελεσματικά και ότι οι οικονομικοί παράγοντες και η κοινωνία των πολιτών συμμετέχουν στη διαδικασία,

ΕΠΙΘΥΜΩΝΤΑΣ να καθορίσουν τους όρους και τις συνθήκες που θα διέπουν τις αλιευτικές δραστηριότητες των κοινοτικών σκαφών στις αλιευτικές ζώνες της Μαυριτανίας και την κοινοτική στήριξη για την καθιέρωση της υπεύθυνης αλιείας στις εν λόγω αλιευτικές ζώνες,

ΕΧΟΝΤΑΣ ΕΠΙΓΝΩΣΗ του ρόλου που διαδραματίζει ο τομέας της θαλάσσιας αλιείας, συμπεριλαμβανομένων και των συναφών προς αυτήν κλάδων, για την οικονομική και κοινωνική ανάπτυξη της Μαυριτανίας καθώς και για ορισμένες περιοχές της Κοινότητας,

ΑΠΟΦΑΣΙΣΜΕΝΕΣ να επιδιώξουν στενότερη οικονομική συνεργασία στον τομέα του κλάδου της αλιείας και των συναφών προς αυτήν δραστηριοτήτων, μέσω της πραγματοποίησης και της ανάπτυξης επενδύσεων, στις οποίες θα συμμετέχουν επιχειρήσεις και των δύο μερών,

ΣΥΜΦΩΝΗΣΑΝ ΤΑ ΑΚΟΛΟΥΘΑ :

Άρθρο 1 - Αντικείμενο

Η παρούσα συμφωνία καθορίζει τις αρχές, τους κανόνες και τις διαδικασίες που διέπουν:

- την οικονομική, χρηματοοικονομική, τεχνική και επιστημονική συνεργασία στον τομέα της αλιείας, με σκοπό την καθιέρωση της υπεύθυνης αλιείας στις αλιευτικές ζώνες της Μαυριτανίας, ώστε να εξασφαλιστούν η διατήρηση και η αειφόρος εκμετάλλευση των αλιευτικών πόρων, καθώς και την ανάπτυξη του αλιευτικού τομέα της Μαυριτανίας·

- τους όρους πρόσβασης των κοινοτικών αλιευτικών σκαφών στις αλιευτικές ζώνες της Μαυριτανίας·

- τις ρυθμίσεις για τον έλεγχο της αλιείας στις αλιευτικές ζώνες της Μαυριτανίας, με στόχο να διασφαλιστεί η τήρηση των ανωτέρω όρων, η αποτελεσματική εφαρμογή των μέτρων για τη διατήρηση και διαχείριση των αλιευτικών πόρων και η καταπολέμηση της παράνομης, λαθραίας και άναρχης αλιείας·

- τις συμπράξεις μεταξύ εταιριών που αποβλέπουν στην ανάπτυξη των οικονομικών δραστηριοτήτων που υπάγονται στον τομέα της αλιείας και των συναφών δραστηριοτήτων, με στόχο το κοινό συμφέρον.

- τους όρους εκφόρτωσης και μεταφόρτωσης των αλιευμάτων που έχουν αλιευθεί στις αλιευτικές ζώνες της Μαυριτανίας·

- τους όρους ναυτολόγησης ναυτικών στα κοινοτικά σκάφη που ασκούν δραστηριότητες βάσει της παρούσας συμφωνίας στις αλιευτικές ζώνες της Μαυριτανίας.

Άρθρο 2 - Ορισμοί

Για τους σκοπούς της παρούσας συμφωνίας, του σχετικού πρωτοκόλλου και των παραρτημάτων του :

α) ως «ζώνες αλιείας της Μαυριτανίας» : νοούνται τα ύδατα που υπάγονται στην κυριαρχία ή στη δικαιοδοσία της Ισλαμικής Δημοκρατίας της Μαυριτανίας. Οι αλιευτικές δραστηριότητες των κοινοτικών σκαφών που προβλέπονται στην παρούσα συμφωνία, ασκούνται μόνον στις ζώνες στις οποίες επιτρέπεται η αλιεία βάσει της νομοθεσίας της Μαυριτανίας·

β) ως «Υπουργείο»: νοείται το Υπουργείο Αλιείας και Ναυτιλιακής Οικονομίας της Μαυριτανίας·

γ) ως «κοινοτικές αρχές» νοείται η Ευρωπαϊκή Επιτροπή·

δ) ως «κοινοτικό σκάφος»: νοείται αλιευτικό σκάφος που φέρει τη σημαία κράτους μέλους της Κοινότητας και είναι νηολογημένο στην Κοινότητα·

ε) ως «μεικτή επιτροπή»: νοείται επιτροπή που αποτελείται από αντιπροσώπους της Κοινότητας και της Μαυριτανίας, οι αρμοδιότητες της οποίας περιγράφονται στο άρθρο 10 της παρούσας συμφωνίας·

στ) ως «Εποπτεύουσα Αρχή»: νοείται η αντιπροσωπεία του Κέντρου Εποπτείας Αλιείας και Αστυνόμευσης στη Θάλασσα (DSPCM)·

ζ) ως «Αντιπροσωπεία»: νοείται η Αντιπροσωπεία της Ευρωπαϊκής Επιτροπής στη Μαυριτανία·

η) ως «ναυτικοί»: νοείται κάθε πρόσωπο επί του σκάφους που αποτελεί μέλος του πληρώματος ανεξαρτήτως προσόντων (αξιωματικοί, τεχνικοί, υπαξιωματικοί, ναύτες).

Άρθρο 3 - Αρχές και στόχοι στους οποίους βασίζεται η παρούσα συμφωνία

1. Τα μέρη αναλαμβάνουν την υποχρέωση να προωθήσουν την υπεύθυνη αλιεία στις αλιευτικές ζώνες της Μαυριτανίας, με βάση τις αρχές της μη διάκρισης μεταξύ των διαφόρων στόλων που αλιεύουν στις εν λόγω ζώνες.

2. Τα μέρη αναλαμβάνουν την υποχρέωση να καθιερώσουν τις αρχές του διαλόγου και της προηγούμενης συνεννόησης, ιδίως στο επίπεδο της εφαρμογής της τομεακής αλιευτικής πολιτικής αφενός, και των κοινοτικών πολιτικών και μέτρων που είναι δυνατόν να έχουν επίπτωση στον αλιευτικό κλάδο της Μαυριτανίας, αφετέρου.

3. Τα μέρη αναλαμβάνουν την υποχρέωση να εξασφαλίσουν ότι η παρούσα συμφωνία εφαρμόζεται σύμφωνα με τις αρχές της χρηστής περιβαλλοντικής, οικονομικής και κοινωνικής διακυβέρνησης.

4. Τα μέρη συνεργάζονται επίσης στη διενέργεια εκ των προτέρων, παράλληλων και εκ των υστέρων αξιολογήσεων, για τα μέτρα, τα προγράμματα και τις ενέργειες που υλοποιούνται βάσει της παρούσας συμφωνίας.

5. Η ναυτολόγηση Μαυριτανών ναυτικών σε κοινοτικά σκάφη διέπεται από τη Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία, η οποία εφαρμόζεται αυτοδικαίως στις αντίστοιχες συμβάσεις και στους γενικούς όρους απασχόλησης. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.

Άρθρο 4 - Συνεργασία στον επιστημονικό τομέα

1. Στη διάρκεια της περιόδου ισχύος της συμφωνίας, η Κοινότητα και η Μαυριτανία συνεργάζονται, προκειμένου να παρακολουθήσουν την εξέλιξη των πόρων στις αλιευτικές ζώνες της Μαυριτανίας. Προς το σκοπό αυτό δημιουργείται κοινή ανεξάρτητη επιστημονική επιτροπή στην οποία μπορούν να κληθούν, μετά από συμφωνία των μερών, επιστήμονες από τρίτα μέρη. Οι λεπτομέρειες λειτουργίας της κοινής επιστημονικής επιτροπής που θα συνέρχεται τουλάχιστον μία φορά ετησίως, θα καθοριστούν από κοινού πριν από την έναρξη ισχύος της παρούσας συμφωνίας.

2. Τα δύο μέρη, με βάση τα αποτελέσματα των εργασιών της κοινής επιστημονικής επιτροπής και υπό το πρίσμα των βέλτιστων διαθέσιμων επιστημονικών γνωμοδοτήσεων, διαβουλεύονται στο πλαίσιο της μεικτής επιτροπής που προβλέπεται στο άρθρο 10, για να εγκρίνουν, με κοινή συναίνεση και εφόσον είναι αναγκαίο, μέτρα που αποβλέπουν στην αειφόρο διαχείριση των αλιευτικών πόρων.

3. Τα μέρη αναλαμβάνουν την υποχρέωση να διαβουλεύονται, είτε άμεσα είτε στο πλαίσιο των αρμόδιων διεθνών οργανισμών, με σκοπό την εξασφάλιση της διαχείρισης και της διατήρησης των βιολογικών πόρων, καθώς και να συνεργάζονται στο πλαίσιο των σχετικών επιστημονικών ερευνών.

Άρθρο 5 - Πρόσβαση των κοινοτικών σκαφών στην αλιεία εντός των αλιευτικών ζωνών της Μαυριτανίας

1. Οι αλιευτικές δραστηριότητες που αποτελούν αντικείμενο της παρούσας συμφωνίας υπόκεινται στους νόμους και τους κανονισμούς που ισχύουν στη Μαυριτανία. Το Υπουργείο κοινοποιεί στην Κοινότητα κάθε τροποποίηση της εν λόγω νομοθεσίας. Με την επιφύλαξη διατάξεων που ενδεχομένως τα μέρη συμφωνούν μεταξύ τους, τα κοινοτικά σκάφη οφείλουν να συμμορφώνονται προς τις σχετικές τροποποιήσεις της εν λόγω νομοθεσίας εντός προθεσμίας ενός μηνός από την κοινοποίησή τους.

2. Η Μαυριτανία αναλαμβάνει την υποχρέωση να επιτρέπει στα κοινοτικά σκάφη να ασκούν αλιευτικές δραστηριότητες στις αλιευτικές της ζώνες σύμφωνα με την παρούσα συμφωνία, συμπεριλαμβανομένου του πρωτοκόλλου και των παραρτημάτων του.

3. Η Μαυριτανία μεριμνά για την ουσιαστική εφαρμογή των διατάξεων ελέγχου της αλιείας που περιέχονται στο πρωτόκολλο. Τα κοινοτικά σκάφη συνεργάζονται με τις αρχές της Μαυριτανίας που είναι αρμόδιες για την διενέργεια των εν λόγω ελέγχων.

4. Η Κοινότητα αναλαμβάνει την υποχρέωση να λάβει όλα τα ενδεδειγμένα μέτρα, για να εξασφαλίσει ότι τα σκάφη της τηρούν τις διατάξεις της παρούσας συμφωνίας και τη νομοθεσία της Μαυριτανίας που διέπει την αλιεία στα ύδατα που υπάγονται στη δικαιοδοσία της Μαυριτανίας, σύμφωνα με τη σύμβαση των Ηνωμένων Εθνών για το Δίκαιο της Θάλασσας.

Άρθρο 6 - Όροι άσκησης της αλιείας

1. Τα κοινοτικά σκάφη μπορούν να αλιεύουν στις αλιευτικές ζώνες της Μαυριτανίας μόνον εάν κατέχουν άδεια αλιείας που έχει εκδοθεί στο πλαίσιο της παρούσας συμφωνίας. Η άσκηση αλιευτικών δραστηριοτήτων από τα σκάφη της Κοινότητας υπόκειται στην κατοχή άδειας, η οποία εκδίδεται από τις αρμόδιες αρχές της Μαυριτανίας κατόπιν αιτήσεως των αρμοδίων αρχών της Κοινότητας. Οι λεπτομέρειες έκδοσης των αδειών και η πληρωμή των τελών και των συνεισφορών στα έξοδα επιστημονικής παρατήρησης, καθώς και οι υπόλοιποι όροι άσκησης αλιευτικών δραστηριοτήτων από σκάφη της Κοινότητας στις αλιευτικές ζώνες της Μαυριτανίας καθορίζονται στα παραρτήματα.

2. Για κατηγορίες αλιείας που δεν προβλέπονται στο ισχύον πρωτόκολλο, καθώς και για ερευνητική αλιεία, μπορούν να χορηγηθούν άδειες σε κοινοτικά σκάφη από τις αρχές της Μαυριτανίας. Εντούτοις η χορήγηση τέτοιων αδειών υπόκειται στην θετική γνωμοδότηση των δύο μερών.

3. Το πρωτόκολλο της παρούσας συμφωνίας καθορίζει τις αλιευτικές δυνατότητες που χορηγεί η Μαυριτανία στα σκάφη της Κοινότητας, στις αλιευτικές ζώνες της Μαυριτανίας, καθώς και την χρηματική αντιπαροχή που προβλέπεται στο άρθρο 7 της παρούσας συμφωνίας.

4. Τα συμβαλλόμενα μέρη εξασφαλίζουν την ορθή εφαρμογή αυτών των όρων και λεπτομερειών μέσω της κατάλληλης διοικητικής συνεργασίας μεταξύ των οικείων αρμοδίων αρχών.

Άρθρο 7 - Χρηματική αντιπαροχή

1. Η Κοινότητα χορηγεί στη Μαυριτανία χρηματική αντιπαροχή σύμφωνα με τους όρους και τις προϋποθέσεις που προβλέπονται στο πρωτόκολλο και στα παραρτήματα. Η εν λόγω αντιπαροχή απαρτίζεται από δύο συναφείς συνιστώσες, και συγκεκριμένα από:

α) χρηματική αποζημίωση για την πρόσβαση των κοινοτικών σκαφών στις αλιευτικές ζώνες της Μαυριτανίας, χωρίς να θίγονται τα τέλη που οφείλονται από τα κοινοτικά σκάφη για την έκδοση των αδειών,

β) οικονομική στήριξη της Κοινότητας για την καθιέρωση της εθνικής αλιευτικής πολιτικής, η οποία βασίζεται στην υπεύθυνη αλιεία και την αειφόρο εκμετάλλευση των αλιευτικών πόρων στα ύδατα της Μαυριτανίας.

2. Η οικονομική στήριξη που αναφέρεται στη παράγραφο 1 στοιχείο β) παραπάνω, καθορίζεται με κοινή συμφωνία και σύμφωνα με τους όρους που έχουν καθοριστεί στο πρωτόκολλο σε συνάρτηση με τον προσδιορισμό από τα δύο μέρη των προς υλοποίηση στόχων στο πλαίσιο της πολιτικής της Μαυριτανίας στον τομέα της αλιείας.

3. Η χρηματική αντιπαροχή που χορηγείται από την Κοινότητα, καταβάλλεται ετησίως σύμφωνα με τις λεπτομέρειες που καθορίζονται στο πρωτόκολλο, και με την επιφύλαξη των διατάξεων της παρούσας συμφωνίας και του πρωτοκόλλου σχετικά με την ενδεχόμενη τροποποίηση του αντίστοιχου ποσού λόγω:

α) ασυνήθιστων συνθηκών·

β) μείωσης, κατόπιν κοινής συμφωνίας, των αλιευτικών δυνατοτήτων που χορηγούνται στα κοινοτικά σκάφη κατ’ εφαρμογή των μέτρων διαχείρισης των σχετικών αποθεμάτων τα οποία κρίνονται απαραίτητα για τη διατήρηση και την αειφόρο εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων,

γ) αύξησης, κατόπιν κοινής συμφωνίας των μερών, των αλιευτικών δυνατοτήτων που χορηγούνται στα κοινοτικά σκάφη, εάν το επιτρέπει η κατάσταση των πόρων, βάσει των βέλτιστων διαθέσιμων επιστημονικών γνωμοδοτήσεων,

δ) καταγγελίας της παρούσας συμφωνίας δυνάμει των προβλεπόμενων στο άρθρο 15·

ε) αναστολής της εφαρμογής της παρούσας συμφωνίας δυνάμει των προβλεπόμενων στο άρθρο 15 ή στο Πρωτόκολλο.

Άρθρο 8 - Προώθηση της συνεργασίας μεταξύ των οικονομικών παραγόντων

1. Τα μέρη ενθαρρύνουν την οικονομική, επιστημονική και τεχνική συνεργασία στον τομέα της αλιείας και στους συναφείς τομείς. Προβαίνουν σε διαβουλεύσεις, για να συντονίσουν τα διάφορα μέτρα που θα μπορούσαν να ληφθούν για το σκοπό αυτό.

2. Τα μέρη ενθαρρύνουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία, τις μεθόδους διατήρησης και τις μεθόδους μεταποίησης των αλιευτικών προϊόντων.

3. Τα μέρη καταβάλλουν προσπάθειες, για να δημιουργήσουν συνθήκες ευνοϊκές για την προώθηση των σχέσεων μεταξύ των επιχειρήσεών τους, στον τεχνικό, οικονομικό και εμπορικό τομέα, ενθαρρύνοντας την εδραίωση περιβάλλοντος ευνοϊκού για την ανάπτυξη επιχειρήσεων και επενδύσεων.

4. Τα μέρη ενθαρρύνουν ειδικότερα την προώθηση των επενδύσεων που αποβλέπουν στο αμοιβαίο συμφέρον, τηρούμενης της ισχύουσας μαυριτανικής και κοινοτικής νομοθεσίας.

Άρθρο 9 - Διοικητική συνεργασία

Τα συμβαλλόμενα μέρη, επιθυμώντας να εξασφαλίσουν την αποτελεσματικότητα των μέτρων ανάπτυξης και διατήρησης των αλιευτικών πόρων:

- αναπτύσσουν διοικητική συνεργασία, με σκοπό να εξασφαλίζουν ότι τα σκάφη τους τηρούν τις διατάξεις της παρούσας συμφωνίας και τη νομοθεσία για τη θαλάσσια αλιεία της Μαυριτανίας, καθένα στον τομέα που το αφορά·

- συνεργάζονται για να αποτρέπουν και να καταπολεμούν την παράνομη αλιεία, ιδίως μέσω της ανταλλαγής πληροφοριών και της στενής διοικητικής συνεργασίας.

Άρθρο 10 - Μεικτή επιτροπή

1. Συνιστάται μεικτή επιτροπή αποτελούμενη από τα δύο μέρη και επιφορτισμένη με τον έλεγχο της εφαρμογής της παρούσας συμφωνίας. Η μεικτή επιτροπή ασκεί επίσης τα ακόλουθα καθήκοντα:

α) επιβλέπει την εκτέλεση, την ερμηνεία και την ομαλή εφαρμογή της συμφωνίας καθώς και την επίλυση των διαφορών·

β) παρακολουθεί και αξιολογεί την συμβολή της συμφωνίας σύμπραξης στην υλοποίηση της πολιτικής της Μαυριτανίας στον τομέα της αλιείας·

γ) εξασφαλίζει τον αναγκαίο ρόλο συνδέσμου για ζητήματα αμοιβαίου ενδιαφέροντος στον τομέα της αλιείας,

δ) λειτουργεί ως βήμα για τον φιλικό διακανονισμό των διαφορών, τις οποίες είναι δυνατόν να προκαλέσει η ερμηνεία ή η εφαρμογή της συμφωνίας·

ε) επανεκτιμά, όταν χρειάζεται, το επίπεδο των αλιευτικών δυνατοτήτων και, κατ’ ακολουθία, της χρηματικής αντιπαροχής,

στ) εκτελεί οποιαδήποτε άλλα καθήκοντα αποφασίσουν από κοινού τα συμβαλλόμενα μέρη, συμπεριλαμβανομένης της καταπολέμησης της παράνομης αλιείας και της διοικητικής συνεργασίας.

ζ) καθορίζει τις πρακτικές λεπτομέρειες της διοικητικής συνεργασίας που προβλέπονται στο άρθρο 9 της παρούσας συμφωνίας·

η) παρακολουθεί και αξιολογεί τη συνεργασία μεταξύ των οικονομικών παραγόντων που προβλέπεται στο άρθρο 8 της παρούσας συμφωνίας και προτείνει, αν απαιτείται, τρόπους και μέσα προώθησής της.

2. Η μεικτή επιτροπή συνεδριάζει τουλάχιστον μία φορά το έτος, εκ περιτροπής στη Μαυριτανία και στην Κοινότητα, υπό την προεδρία του μέρους που φιλοξενεί τη συνεδρίαση. Συνεδριάζει εκτάκτως κατόπιν αιτήσεως ενός από τα μέρη.

Άρθρο 11 - Πεδίο εφαρμογής

Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω Συνθήκη και, αφετέρου, στο έδαφος της Μαυριτανίας και στα ύδατα υπό μαυριτανική δικαιοδοσία.

Άρθρο 12 - Διάρκεια

Η παρούσα συμφωνία εφαρμόζεται για διάστημα έξι ετών από την ημερομηνία έναρξης ισχύος της· ανανεώνεται για περιόδους ίσης διάρκειας, εκτός εάν υπάρξει καταγγελία σύμφωνα με το άρθρο 14.

Άρθρο 13 - Επίλυση διαφορών

Τα συμβαλλόμενα μέρη διαβουλεύονται σε περίπτωση διαφοράς σχετικά με την ερμηνεία ή την εφαρμογή της παρούσας συμφωνίας.

Άρθρο 14 - Καταγγελία

1. Η παρούσα συμφωνία μπορεί να καταγγελθεί από οποιοδήποτε από τα μέρη, ιδίως για σοβαρούς λόγους, όπως η επιδείνωση της κατάστασης των σχετικών αποθεμάτων, η διαπίστωση μειωμένου επιπέδου αξιοποίησης των αλιευτικών δυνατοτήτων που χορηγούνται στα κοινοτικά σκάφη ή η αδυναμία τήρησης των υποχρεώσεων που έχουν αναλάβει τα μέρη ως προς την καταπολέμηση της παράνομης, λαθραίας και άναρχης αλιείας.

2. Σε περίπτωση καταγγελίας της συμφωνίας για τους λόγους που αναφέρονται στην παράγραφο 1 του παρόντος άρθρου, το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει τη συμφωνία έξι τουλάχιστον μήνες πριν από τη λήξη της αρχικής περιόδου ή κάθε επόμενης συμπληρωματικής περιόδου. Σε περίπτωση καταγγελίας της συμφωνίας για οποιονδήποτε άλλο λόγο εκτός των αναφερόμενων στην παράγραφο 1 του παρόντος άρθρου, η προθεσμία κοινοποίησης είναι εννέα μήνες.

3. Η αποστολή της κοινοποίησης που αναφέρεται στην προηγούμενη παράγραφο, συνεπάγεται την έναρξη διαβουλεύσεων μεταξύ των μερών.

4. Η χρηματική αντιπαροχή που αναφέρεται στο άρθρο 7, όσον αφορά το έτος κατά το οποίο παράγει αποτελέσματα η καταγγελία, μειώνεται αναλόγως και pro rata temporis .

Άρθρο 15 - Αναστολή

1. Η εφαρμογή της παρούσας συμφωνίας μπορεί να ανασταλεί με πρωτοβουλία ενός από τα μέρη, σε περίπτωση σοβαρής διαφωνίας ως προς την εφαρμογή διατάξεων που περιέχονται στη συμφωνία. Η εν λόγω αναστολή υπόκειται στην προϋπόθεση κοινοποίησης από το ενδιαφερόμενο μέρος της πρόθεσής του εγγράφως και τουλάχιστον τρεις μήνες πριν από την ημερομηνία έναρξης ισχύος της αναστολής. Με την παραλαβή της κοινοποίησης, τα μέρη αρχίζουν διαβουλεύσεις με στόχο τη φιλική επίλυση των διαφορών τους.

2. Η χρηματική αντιπαροχή που αναφέρεται στο άρθρο 7, μειώνεται αναλόγως και pro rata temporis , σε συνάρτηση με τη διάρκεια της αναστολής, με την επιφύλαξη των διατάξεων του άρθρου 7 παράγραφος 4 του πρωτοκόλλου.

Άρθρο 16 – Πρωτόκολλο και Παραρτήματα

Το πρωτόκολλο και τα παραρτήματά και τα προσαρτήματά του αποτελούν αναπόσπαστο μέρος της παρούσας συμφωνίας.

Άρθρο 17 – Τελικές διατάξεις - Γλώσσα και έναρξη ισχύος

Η παρούσα συμφωνία συντάσσεται σε δύο αντίτυπα στην αραβική, αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, σουηδική, τσεχική, σλοβακική, σλοβένικη, και φινλανδική γλώσσα και όλα τα κείμενα είναι εξίσου αυθεντικά. Αρχίζει να ισχύει την ημερομηνία κατά την οποία τα μέρη γνωστοποιούν αμοιβαίως την περάτωση των σχετικών διαδικασιών έγκρισης.

ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη αλιευτική συμφωνία σύμπραξης μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας

Άρθρο 1 Περίοδος εφαρμογής και αλιευτικές δυνατότητες

1. Από την 1η Αυγούστου 2006 και για περίοδο δύο ετών, οι αλιευτικές δυνατότητες που χορηγούνται δυνάμει των άρθρων 5 και 6 της συμφωνίας καθορίζονται στον πίνακα που επισυνάπτεται στο παρόν πρωτόκολλο. Οι εν λόγω δυνατότητες αποτελούν μέρος της γενικής αλιευτικής προσπάθειας που περιλαμβάνεται στο παράρτημα ΙΙΙ, η οποία έχει οριστεί από τις μαυριτανικές αρχές βάσει των διαθέσιμων και περιοδικά επικαιροποιούμενων επιστημονικών γνωμοδοτήσεων.

2. Η παράγραφος 1 εφαρμόζεται με την επιφύλαξη των διατάξεων των άρθρων 4 και 5 του παρόντος πρωτοκόλλου.

3. Κατ’ εφαρμογή του άρθρου 6 της συμφωνίας, τα σκάφη που φέρουν σημαία κράτους μέλους της Ευρωπαϊκής Κοινότητας μπορούν να ασκούν αλιευτικές δραστηριότητες στις αλιευτικές ζώνες της Μαυριτανίας μόνον εάν κατέχουν άδεια αλιείας που έχει εκδοθεί στο πλαίσιο του παρόντος πρωτοκόλλου και σύμφωνα με τους κανόνες που περιγράφονται στο παράρτημά του.

Άρθρο 2 Χρηματική αντιπαροχή - Τρόπος πληρωμής

1. Η χρηματική αντιπαροχή που αναφέρεται στο άρθρο 7 της συμφωνίας ορίζεται σε 86 εκατομμύρια ευρώ ετησίως[3]. Από το εν λόγω ποσό, 11 εκατομμύρια ευρώ ετησίως διατίθεται από την Μαυριτανία για την οικονομική στήριξη της υλοποίησης της εθνικής αλιευτικής πολιτικής, όπως προβλέπεται στο άρθρο 7 παράγραφος 1β της συμφωνίας, εκ των οποίων 1 εκατομμύριο ευρώ ετησίως διατίθενται για την στήριξη του Εθνικού Πάρκου του Πάγκου (υφάλου) του Arguin (PNBA) για την περίοδο που αναφέρεται στο άρθρο 1.

2. Η παράγραφος 1 εφαρμόζεται με την επιφύλαξη των διατάξεων των άρθρων 4, 5, 6, 7, 9, 10 και 13 του παρόντος πρωτοκόλλου.

3. Η πληρωμή της χρηματικής αντιπαροχής από την Κοινότητα πραγματοποιείται το αργότερο στις 31 Δεκεμβρίου 2006 για το πρώτο έτος και το αργότερο την 1η Αυγούστου για τα επόμενα έτη.

4. Η χρηματική αντιπαροχή καταβάλλεται σε λογαριασμό του Δημόσιου Ταμείου της Ισλαμικής Δημοκρατίας της Μαυριτανίας που έχει ανοίξει στην κεντρική τράπεζα Μαυριτανίας, και του οποίου τα στοιχεία κοινοποιούνται από το Υπουργείο.

5. Με την επιφύλαξη των διατάξεων του άρθρου 6 του παρόντος πρωτοκόλλου, η διάθεση στον προϋπολογισμό της εν λόγω αντιπαροχής και η στήριξη του PNBA αποφασίζεται στο πλαίσιο της οικονομικής νομοθεσίας της Μαυριτανίας και, ως εκ τούτου, υπόκειται στην αποκλειστική αρμοδιότητα του μαυριτανικού κράτους.

Άρθρο 3 Επιστημονική συνεργασία

1. Τα δύο μέρη δεσμεύονται να προωθήσουν την υπεύθυνη αλιεία στις αλιευτικές ζώνες της Μαυριτανίας βάσει των αρχών της αειφόρου ανάπτυξης.

2. Κατά τη διάρκεια ισχύος του παρόντος πρωτοκόλλου, τα δύο μέρη συνεργάζονται για να μελετήσουν σε μεγαλύτερο βάθος ορισμένα ζητήματα που σχετίζονται με της εξέλιξη της κατάστασης των πόρων στις αλιευτικές ζώνες της Μαυριτανίας. Προς τον σκοπό αυτό, πραγματοποιείται ετησίως μια συνάντηση της κοινής επιστημονικής επιτροπής σύμφωνα με το άρθρο 4 παράγραφος 1 της συμφωνίας. Κατόπιν αιτήματος ενός εκ των μερών και σε περίπτωση ανάγκης που εκφράζεται στο πλαίσιο της παρούσης συμφωνίας, είναι δυνατόν να συγκληθούν και άλλες συναντήσεις της κοινής επιστημονικής επιτροπής.

3. Τα δύο μέρη, με βάση τα αποτελέσματα των εργασιών της κοινής επιστημονικής επιτροπής και υπό το πρίσμα των βέλτιστων διαθέσιμων επιστημονικών γνωμοδοτήσεων, διαβουλεύονται, στο πλαίσιο της μεικτής επιτροπής που προβλέπεται στο άρθρο 10, για να εγκρίνουν, με κοινή συναίνεση και εφόσον είναι αναγκαίο, μέτρα που αποβλέπουν στην αειφόρο διαχείριση των αλιευτικών πόρων.

4. Η αποστολή της κοινής επιστημονικής επιτροπής αφορά κυρίως τις εξής δραστηριότητες:

(α) κατάρτιση ετήσιας επιστημονικής έκθεσης για τα είδη αλιείας που αποτελούν αντικείμενο της παρούσας συμφωνίας·

(β) κατάρτιση και υλοποίηση ετήσιου προγράμματος που διαπραγματεύεται τα ειδικά επιστημονικά θέματα που αποβλέπουν στην καλύτερη κατανόηση της κατάστασης των πόρων και της εξέλιξης των οικοσυστημάτων·

(γ) μελέτη, βάσει διαδικασίας που έχει εγκριθεί με κοινή συμφωνία στο πλαίσιο της επιτροπής, την επιστημονικών θεμάτων που τίθενται κατά τη διάρκεια εφαρμογής της παρούσας συμφωνίας·

(δ) πραγματοποίηση, εκτός των άλλων, και εφόσον είναι αναγκαίο, ερευνητικών αλιευτικών εξορμήσεων προκειμένου να προσδιοριστούν οι αλιευτικές δυνατότητες και οι εναλλακτικές περιπτώσεις εκμετάλλευσης που εγγυώνται την διατήρηση των πόρων και του οικοσυστήματός τους.

Άρθρο 4 Αναθεώρηση των αλιευτικών δυνατοτήτων

1. Οι αλιευτικές δυνατότητες που αναφέρονται στο άρθρο 1 του παρόντος πρωτοκόλλου, μπορούν να αυξηθούν με κοινή συμφωνία στο μέτρο που, σύμφωνα με τα συμπεράσματα της επιστημονικής επιτροπής που αναφέρεται στην παράγραφο 1 του άρθρου 4 της συμφωνίας, η αύξηση αυτή δεν θίγει την αειφόρο εκμετάλλευση των αλιευτικών πόρων της Μαυριτανίας. Στην περίπτωση αυτή, η χρηματική αντιπαροχή που αναφέρεται στην παράγραφο 1 του άρθρου 2 του παρόντος πρωτοκόλλου αυξάνεται αναλόγως και pro rata temporis . Ωστόσο, το συνολικό ποσό της χρηματικής αντιπαροχής που καταβάλλει η Ευρωπαϊκή Κοινότητα, δεν είναι δυνατόν να υπερβεί το διπλάσιο του ποσού που αναφέρεται στην παράγραφο 1 του άρθρου 2 του παρόντος πρωτοκόλλου, και το εν λόγω ποσό θα συνεχίσει να είναι ανάλογο προς την αύξηση των αλιευτικών δυνατοτήτων.

2. Αντιθέτως, στην περίπτωση που τα μέρη συμφωνούν για τη λήψη των μέτρων τα οποία αναφέρονται στο άρθρο 3 παράγραφος 3 του παρόντος πρωτοκόλλου και συνεπάγονται μείωση των αλιευτικών δυνατοτήτων που αναφέρονται στο άρθρο 1 του παρόντος πρωτοκόλλου, η χρηματική αντιπαροχή μειώνεται αναλόγως και pro rata temporis. Με την επιφύλαξη των διατάξεων του άρθρου 6 του παρόντος πρωτοκόλλου, η πληρωμή της εν λόγω χρηματικής αντιπαροχής μπορεί να ανασταλεί από την Ευρωπαϊκή Επιτροπή, στην περίπτωση που δεν μπορεί να ασκηθεί το σύνολο των αλιευτικών δυνατοτήτων που καθορίζεται στο παρόν πρωτόκολλο.

3. Η κατανομή των αλιευτικών δυνατοτήτων μεταξύ διαφόρων κατηγοριών σκαφών μπορεί επίσης να υποστεί αναθεώρηση με κοινή συμφωνία των δύο μερών, τηρούμενης οποιασδήποτε σύστασης της κοινής επιστημονικής επιτροπής ως προς τη διαχείριση των αποθεμάτων που ενδεχομένως θίγονται από την εν λόγω ανακατανομή. Τα μέρη συμφωνούν για την αντίστοιχη αναπροσαρμογή της χρηματικής αντιπαροχής, σε περίπτωση που δικαιολογείται από την ανακατανομή των αλιευτικών δυνατοτήτων.

4. Οι αναθεωρήσεις των αλιευτικών δυνατοτήτων που προβλέπονται στις παραπάνω παραγράφους 1, 2 και 3 αποφασίζονται με κοινή συμφωνία των δύο μερών στο πλαίσιο της μεικτής επιτροπής που προβλέπεται στο άρθρο 10 της συμφωνίας.

Άρθρο 5 Ερευνητική αλιεία

1. Τα μέρη μπορούν να πραγματοποιούν ερευνητικές αλιευτικές εξορμήσεις στις αλιευτικές ζώνες της Μαυριτανίας, βάσει γνωμοδότησης της κοινής επιστημονικής επιτροπής που προβλέπεται στο άρθρο 4 της συμφωνίας. Για το σκοπό αυτό, διεξάγουν διαβουλεύσεις κατόπιν αιτήματος ενός των μερών και καθορίζουν, κατά περίπτωση, τους νέους πόρους, τους όρους και τις λοιπές συναφείς παραμέτρους.

2. Οι άδειες ερευνητικής αλιείας εκδίδονται δοκιμαστικά για περίοδο μέχρι έξη μηνών και σύμφωνα με τις διατάξεις του άρθρου 6 παράγραφος 2 της συμφωνίας. Υπόκεινται στην καταβολή τέλους.

3. Όταν τα μέρη συμπεράνουν ότι τα αποτελέσματα των ερευνητικών εξορμήσεων ήταν θετικά, και λαμβανομένης υπόψη της διατήρησης των οικοσυστημάτων και των θαλάσσιων βιολογικών πόρων, είναι δυνατόν να χορηγηθούν νέες αλιευτικές δυνατότητες στα κοινοτικά σκάφη στο πλαίσιο της διαδικασίας συνεννόησης που προβλέπεται στο άρθρο 4 και μέχρι την εκπνοή του παρόντος πρωτοκόλλου με βάση την επιτρεπόμενη προσπάθεια. Η χρηματική αντιπαροχή αυξάνεται σύμφωνα με τις διατάξεις του άρθρου 4.

4. Η ερευνητική αλιεία πραγματοποιείται σε στενή συνεργασία με το Μαυριτανικό Ινστιτούτο Ωκεανογραφικών και Αλιευτικών Ερευνών (IMROP). Προς το σκοπό αυτό, το IMROP αποφασίζει τη σύνθεση της ομάδας των ερευνητών και των παρατηρητών που θα επιβιβαστούν στο σκάφος, των οποίων τα έξοδα βαρύνουν τον εφοπλιστή. Τα δεδομένα που προκύπτουν από την ερευνητική αλιεία, αποτελούν αντικείμενο έκθεσης του IMROP που κοινοποιείται στο Υπουργείο.

5. Τα αλιεύματα που αλιεύονται κατά την ερευνητική αλιεία αποτελούν ιδιοκτησία του πλοιοκτήτη. Απαγορεύεται η αλίευση ειδών, των οποίων το μέγεθος δεν ρυθμίζεται νομοθετικά, καθώς και εκείνων των οποίων η αλιεία, η διατήρηση επί του σκάφους και η εμπορία απαγορεύονται από την νομοθεσία της Μαυριτανίας.

6. Εφόσον δεν συμφωνηθεί διαφορετικά από κοινού από τα δύο μέρη, τα σκάφη που αναπτύσσουν δραστηριότητες στο πλαίσιο του καθεστώτος της ερευνητικής αλιείας, εκφορτώνουν όλα τους τα αλιεύματα στην Μαυριτανία.

Άρθρο 6 Συμβολή της συμφωνίας σύμπραξης στην υλοποίηση της πολιτικής της Μαυριτανίας στον τομέα της αλιείας

1. Η οικονομική στήριξη που προβλέπεται στο άρθρο 7 παράγραφος 1 β) της συμφωνίας ανέρχεται σε 11 εκατομμύρια ευρώ ετησίως σύμφωνα με το άρθρο 2 παράγραφος 1 του παρόντος πρωτοκόλλου. Η εν λόγω οικονομική στήριξη συμβάλλει στην ανάπτυξη και την υλοποίηση της Εθνικής στρατηγικής αειφόρου ανάπτυξης του τομέα της αλιείας και της ναυτιλιακής οικονομίας της Μαυριτανίας, με στόχο την καθιέρωση βιώσιμης και υπεύθυνης αλιείας στα ύδατά της και ιδίως στους τομείς παρέμβασης που αναφέρονται παρακάτω στην παράγραφο 3 και αναπτύσσονται λεπτομερώς στο παράρτημα IV καθώς και στο PNBA

2. Η διαχείριση του ποσού που αντιστοιχεί στην οικονομική στήριξη, η οποία αναφέρεται στην παράγραφο 1 παραπάνω, αποτελεί αρμοδιότητα στης Μαυριτανίας και στηρίζεται στον προσδιορισμό, από τα δύο μέρη και κατόπιν κοινής συμφωνίας, των σχετικών στόχων και του συναφούς προγράμματος.

3. Με την επιφύλαξη του προσδιορισμού από τα δύο μέρη των εν λόγω στόχων και σύμφωνα με τα προτεραιότητες της Εθνικής στρατηγικής αειφόρου ανάπτυξης του τομέα της αλιείας και της ναυτιλιακής οικονομίας της Μαυριτανίας , και με στόχο την εξασφάλιση βιώσιμης και υπεύθυνης διαχείρισης του τομέα, τα δύο μέρη συμφωνούν να επικεντρώσουν τις παρεμβάσεις τους στους εξής τομείς:

α) Από απόψεως βελτίωσης της διακυβέρνησης στον τομέα της αλιείας:

- στήριξη της ελεγχόμενης ανάπτυξης της αλιείας μικρής κλίμακας και της παράκτιας αλιείας, ιδίως μέσω της εφαρμογής, της παρακολούθησης και της αξιολόγησης σχεδίων ανάπτυξης των αλιευτικών πόρων·

- προγράμματα που αποβλέπουν στη βελτίωση των γνώσεων στον τομέα της αλιείας·

- στήριξη της διαχείρισης της αλιευτικής προσπάθειας·

- δημιουργία κατάλληλων εργαστηρίων στο πλαίσιο του Μαυριτανικού Ινστιτούτου Ωκεανογραφικών και Αλιευτικών Ερευνών (IMROP), εκσυγχρονισμός του εξοπλισμού τους και ανάπτυξη συστημάτων πληροφορικής και στατιστικής ανάλυσης.

β) Στο επίπεδο της επιτάχυνσης της διαδικασίας ενσωμάτωσης του αλιευτικού τομέα στην εθνική οικονομία της Μαυριτανίας:

- ανάπτυξη υποδομών, και ιδίως λιμενικών υποδομών, μέσω επενδυτικών προγραμμάτων, όπως η αποκατάσταση του λιμένα του Nouadhibou και της ιχθυαγοράς του Nouakchott για την εκφόρτωση των αλιευμάτων της αλιείας μικρής κλίμακας·

- μέτρα οικονομικής στήριξης της αναδιάρθρωσης του βιομηχανικού στόλου της Μαυριτανίας·

- εφαρμογή προγράμματος εκσυγχρονισμού του στολίσκου αλιείας μικρής κλίμακας προκειμένου να εξασφαλιστεί η τήρηση των προτύπων υγιεινής και ασφάλειας, το οποίο περιλαμβάνει πρωτοβουλίες όπως η αντικατάσταση, εν καιρώ, των ξύλινων πιρογών από πιρόγες κατασκευασμένες από καταλληλότερα υλικά, συμπεριλαμβανομένων και μέσων διατήρησης·

- εφαρμογή προγραμμάτων στήριξης και επενδύσεων προκειμένου να βελτιωθεί η επιτήρηση στη θάλασσα, όπως η δημιουργία πλωτών θέσεων πρόσδεσης στους λιμένες ειδικά για την Εποπτεύουσα Αρχή και το IMROP, καθώς και εφαρμογή προγράμματος κατάρτισης προσαρμοσμένου στις τεχνικές και στις τεχνολογίες επιτήρησης, ιδίως εκείνες του ΣΠΣ (VMS)·

- εφαρμογή προγραμμάτων και πρωτοβουλιών με στόχο την εξασφάλιση της προώθησης αλιευτικών προϊόντων, ιδίως μέσω μέτρων που αποβλέπουν στη βελτίωση των συνθηκών υγιεινής και φυτοπροστασίας των προϊόντων που εκφορτώνονται και υφίστανται μεταποίηση.

γ) Στο επίπεδο της ενίσχυσης των ικανοτήτων του τομέα και της βελτίωσης της διακυβέρνησης:

- εφαρμογή προγράμματος κατάρτισης και στήριξης της βελτίωσης της ασφάλειας στη θάλασσα και της διάσωσης, ιδίως για τον στόλο αλιείας μικρής κλίμακας·

- εφαρμογή προγράμματος στήριξης για τις τεχνικές υπηρεσίες του Υπουργείου Αλιείας και Ναυτιλιακής Οικονομίας της Μαυριτανίας που ασχολούνται με τη διαχείριση του τομέα·

- εφαρμογή προγράμματος δράσης με στόχο τη βελτίωση της αποτελεσματικότητας των υπηρεσιών που εμπλέκονται στη διαχείριση του τομέα·

- δημιουργία και ενίσχυση του συστήματος διαχείρισης των αδειών και παρακολούθησης των πλοίων.

Άρθρο 7 Λεπτομέρειες υλοποίησης της στήριξης της πολιτικής της Μαυριτανίας στον τομέα της αλιείας

1. Με την επιφύλαξη των διατάξεων της παραγράφου 3 του άρθρου 6 του παρόντος πρωτοκόλλου, η Ευρωπαϊκή Κοινότητα και το Υπουργείο συμφωνούν, στο πλαίσιο της μεικτής επιτροπής που προβλέπεται στο άρθρο 10 της συμφωνίας και βάσει των προσανατολισμών που ορίζονται στο παράρτημα IV, από την έναρξη ισχύος του πρωτοκόλλου για τα εξής:

α) τις ετήσιες και πολυετείς κατευθύνσεις που διέπουν την εφαρμογή των προτεραιοτήτων της αλιευτικής πολιτικής της Μαυριτανίας, οι οποίες αποσκοπούν στην καθιέρωση βιώσιμης και υπεύθυνης αλιείας, και ιδίως εκείνων που αναφέρονται στο άρθρο 6 παράγραφος 3 του παρόντος πρωτοκόλλου.·

β) τους προς επίτευξη στόχους σε ετήσια και πολυετή βάση, καθώς και τα κριτήρια και τους δείκτες που πρέπει να χρησιμοποιούνται για την αξιολόγηση των αποτελεσμάτων σε ετήσια βάση.

2. Κάθε τροποποίηση των εν λόγω προσανατολισμών, στόχων, καθώς και των κριτηρίων και δεικτών αξιολόγησης εγκρίνεται από τα δύο μέρη στο πλαίσιο της μεικτής επιτροπής.

3. Όσον αφορά το πρώτο έτος ισχύος του παρόντος πρωτοκόλλου, η διάθεση από πλευράς Μαυριτανίας της οικονομικής στήριξης που αναφέρεται στην παράγραφο 1 του άρθρου 6 του παρόντος πρωτοκόλλου κοινοποιείται στην Ευρωπαϊκή Κοινότητα κατά τη στιγμή έγκρισης από την μεικτή επιτροπή των προσανατολισμών, στόχων και κριτηρίων καθώς και των δεικτών της αξιολόγησης. Κάθε έτος, η διάθεση αυτή ανακοινώνεται από το Υπουργείο στην Ευρωπαϊκή Κοινότητα πριν από τις 30 Σεπτεμβρίου του προηγούμενου έτους.

4. Το Υπουργείο διαβιβάζει στην αντιπροσωπεία, το αργότερο τρεις μήνες μετά την ημερομηνία επετείου εφαρμογής του παρόντος πρωτοκόλλου, ετήσια έκθεση σχετικά με την εφαρμογή των ενεργειών, τα αποτελέσματα που επιτεύχθηκαν καθώς και σχετικά με τις ενδεχόμενες δυσκολίες που διαπιστώθηκαν.

Η Επιτροπή διατηρεί το δικαίωμα να ζητήσει από τις αρχές της Μαυριτανίας κάθε συμπληρωματική πληροφορία επί των εν λόγω αποτελεσμάτων προκειμένου να ξεκινήσει διαβουλεύσεις με τις αρχές της Μαυριτανίας στο πλαίσιο της μεικτής επιτροπής που προβλέπεται στο άρθρο 10 της συμφωνίας, για την έγκριση διορθωτικών μέτρων που θα επιτρέψουν την επίτευξη των προκαθορισμένων στόχων.

Άρθρο 8 Οικονομική ένταξη των κοινοτικών επιχειρηματιών στον κλάδο της αλιείας της Μαυριτανίας

1. Τα δύο μέρη αναλαμβάνουν την υποχρέωση να προωθήσουν την οικονομική ένταξη των κοινοτικών επιχειρηματιών στο σύνολο του κλάδου αλιείας της Μαυριτανίας.

2. Προκειμένου να αναπτυχθεί ο κλάδος των «νωπών αλιευμάτων», η Μαυριτανία παρέχει ενδεικτικά στις κοινοτικές επιχειρήσεις που εκφορτώνουν στους μαυριτανικούς λιμένες (ιδίως με σκοπό την πώληση σε τοπικές βιομηχανίες, την αξιοποίηση στην Μαυριτανία από τις εν λόγω επιχειρήσεις ή την αποστολή, δια ξηράς, των αλιευμάτων που αλιεύθηκαν στις αλιευτικές ζώνες της Μαυριτανίας) μείωση των τελών, βάσει των διατάξεων του παραρτήματος 1 του παρόντος πρωτοκόλλου και της σχετικής νομοθεσίας της Μαυριτανίας.

3. Τα δύο μέρη αποφασίζουν επίσης να συστήσουν ομάδα μελέτης, με σκοπό να προσδιορίσουν τα εμπόδια αλλά και τις σχετικές ευκαιρίες ή δυνατότητες στήριξης για τις κοινοτικές άμεσες επενδύσεις στον κλάδο αλιείας της Μαυριτανίας καθώς και τα μέτρα που επιτρέπουν να καταστούν ευνοϊκότεροι οι όροι που διέπουν τις εν λόγω επενδύσεις.

Άρθρο 9 Διαφορές – Αναστολή της εφαρμογής του πρωτοκόλλου

1. Κάθε διαφορά μεταξύ των μερών ως προς την ερμηνεία των διατάξεων του παρόντος πρωτοκόλλου και των παραρτημάτων του καθώς και ως προς την εφαρμογή τους πρέπει να αποτελεί αντικείμενο διαβούλευσης μεταξύ των μερών στο πλαίσιο της μεικτής επιτροπής που προβλέπεται στο άρθρο 10 της συμφωνίας, η οποία συγκαλείται, εάν χρειάζεται, σε έκτακτη συνεδρίαση.

2. Η εφαρμογή του πρωτοκόλλου μπορεί να ανασταλεί με πρωτοβουλία ενός των μερών, όταν η διαφορά που έχει προκύψει μεταξύ των δύο μερών θεωρείται σοβαρή και οι διαβουλεύσεις που έχουν διεξαχθεί στο πλαίσιο της μεικτής επιτροπής σύμφωνα με την παραπάνω παράγραφο 1 δεν έχουν επιτρέψει τον φιλικό διακανονισμό της.

3. Η αναστολή της εφαρμογής του πρωτοκόλλου υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.

4. Κατά παρέκκλιση της διαδικασίας αναστολής που προβλέπεται στις παραγράφους 1, 2 και 3 παραπάνω, η Κοινότητα διατηρεί το δικαίωμα να αναστείλει άμεσα την εφαρμογή του πρωτοκόλλου σε περίπτωση που η Μαυριτανία δεν τηρεί τις δεσμεύσεις που έχει αναλάβει σχετικά με την εφαρμογή της τομεακής αλιευτικής της πολιτικής. Η εν λόγω αναστολή κοινοποιείται αμελλητί τις αρχές της Μαυριτανίας.

5. Σε περίπτωση αναστολής, τα μέρη συνεχίζουν τις διαβουλεύσεις με σκοπό την εξεύρεση λύσης στη μεταξύ τους διαφορά με φιλικό διακανονισμό. Όταν επιτευχθεί η εν λόγω λύση, η εφαρμογή του πρωτοκόλλου επαναλαμβάνεται και το ποσό της χρηματικής αποζημίωσης μειώνεται αναλόγως και pro rata temporis , σε συνάρτηση με το διάστημα κατά το οποίο είχε ανασταλεί η εφαρμογή του πρωτοκόλλου.

Άρθρο 10 Αναστολή της εφαρμογής του πρωτοκόλλου λόγω παράλειψης πληρωμής

Με την επιφύλαξη των διατάξεων του άρθρου 4 του παρόντος πρωτοκόλλου, στην περίπτωση που η Ευρωπαϊκή Κοινότητα παραλείψει να πραγματοποιήσει τις πληρωμές που προβλέπονται στο άρθρο 2 του παρόντος πρωτοκόλλου, η εφαρμογή του παρόντος πρωτοκόλλου μπορεί να ανασταλεί υπό τους ακόλουθους όρους:

α) το Υπουργείο κοινοποιεί στην Ευρωπαϊκή Επιτροπή την παράλειψη της πληρωμής. Η Ευρωπαϊκή Επιτροπή προβαίνει στις κατάλληλες επαληθεύσεις και, εάν χρειάζεται, στην πληρωμή εντός μέγιστης προθεσμίας 30 εργασίμων ημερών από την ημέρα λήψης της κοινοποίησης.

β) Εν απουσία πληρωμής ή επαρκούς αιτιολογίας για την απουσία πληρωμής εντός της προθεσμίας που προβλέπεται στην παραπάνω παράγραφο α), οι αρμόδιες αρχές της Μαυριτανίας έχουν δικαίωμα να αναστείλουν την εφαρμογή του παρόντος πρωτοκόλλου. Ενημερώνουν αμελλητί σχετικά την Ευρωπαϊκή Επιτροπή.

γ) Η εφαρμογή του πρωτοκόλλου επαναλαμβάνεται μόλις πραγματοποιηθεί η επίμαχη πληρωμή.

Άρθρο 11 Εφαρμοστέες διατάξεις της εθνικής νομοθεσίας

Με την επιφύλαξη των διατάξεων που περιλαμβάνονται στην συμφωνία, οι δραστηριότητες των σκαφών που αλιεύουν στο πλαίσιο του παρόντος πρωτοκόλλου και των παραρτημάτων του, ιδίως η εκφόρτωση, η μεταφόρτωση, η χρήση των λιμενικών εγκαταστάσεων, η αγορά προμηθειών ή κάθε άλλη δραστηριότητα διέπονται από τους νόμους και τους κανονισμούς που ισχύουν στην Μαυριτανία.

Άρθρο 12 Διάρκεια

Το παρόν πρωτόκολλο και τα παραρτήματά του ισχύουν επί περίοδο δύο ετών από την 1η Αυγούστου 2006. Μπορεί να ανανεωθεί δύο φορές για περίοδο δύο ετών με σιωπηρή συμφωνία των μερών εκτός και αν καταγγελθεί βάσει του άρθρου 13.

Άρθρο 13 Καταγγελία

1. Σε περίπτωση καταγγελίας του πρωτοκόλλου, το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει το πρωτόκολλο, τουλάχιστον έξι μήνες πριν από τη λήξη της αρχικής περιόδου ή κάθε συμπληρωματικής περιόδου.

2. Η αποστολή της κοινοποίησης που αναφέρεται στην προηγούμενη παράγραφο, συνεπάγεται την έναρξη διαβουλεύσεων μεταξύ των μερών.

Άρθρο 14 Έναρξη ισχύος

Το παρόν πρωτόκολλο και τα παραρτήματά του αρχίζουν να ισχύουν την ημερομηνία έναρξης ισχύος της συμφωνίας.

Πίνακας αλιευτικών δυνατοτήτων

Τύπος αλιείας |

ΟΣΤΡΑΚΟΔΕΡΜΑ | ΒΕΝΘΟΠΕΛΑΓΙΚΗ ΑΛΙΕΙΑ | ΚΕΦΑΛΟΠΟΔΑ | ΠΕΛΑΓΙΚΗ ΑΛΙΕΙΑ |

1. Ζώνες αλιείας |

i) Βορείως του παραλλήλου 19°21,00 Β, εκτός της ζώνης που οριοθετείται από τα εξής σημεία: |

20°46,30 | (B) | 17°03,00 | Δ |

20°40,00 | (B) | 17°07,50 | Δ |

20°05,00 | (B) | 17°07,50 | Δ |

19°35,50 | (B) | 16°47,00 | Δ |

19°28,00 | (B) | 16°45,00 | Δ |

19°21,00 | (B) | 16°45,00 | Δ |

ii) νοτίως του παραλλήλου 19° 21,00 Β: δυτικά της γραμμής των 6 μιλίων, τα οποία μετρώνται από την γραμμή της αμπώτιδος. |

Όταν θεσπιστεί σχέδιο διαχείρισης της γαρίδας, η παρούσες ζώνες μπορεί να αναθεωρηθούν με κοινή συμφωνία των δύο μερών. |

2. Επιτρεπόμενα εργαλεία |

Τράτα βυθού για γαρίδες και άλλα επιλεκτικά εργαλεία |

Τα δύο μέρη θα πραγματοποιήσουν τεχνικές δοκιμές με στόχο να καθορίσουν τις διατάξεις επιλογής και ειδικότερα: (i) τα δικτυώματα επιλογής για τις τράτες, (ii) τα επιλεκτικά εργαλεία εκτός τράτας. Η εφαρμογή των εν λόγω εργαλείων πρέπει να πραγματοποιηθεί πριν την 31.12.2009, μετά από επιστημονική, τεχνική και οικονομική αξιολόγηση των αποτελεσμάτων των δοκιμών. |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των δικτύων |

50 mm. |

4. Βιολογική ανάπαυση |

δύο (2) μήνες: Σεπτέμβριος και Οκτώβριος. |

Τα δύο μέρη μπορούν να αποφασίσουν από κοινού, στο πλαίσιο της μεικτής επιτροπής, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη: |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 9440 GT | 9440 GT | 9440 GT | 9440 GT | 9440 GT | 9440 GT |

Ετήσια τέλη σε ευρώ ανά GT | 268 | 280 | 291 | 303 | 315 | 315 |

7. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 2: ΜΗΧΑΝΟΤΡΑΤΕΣ (1) ΚΑΙ ΠΑΡΑΓΑΔΙΑΡΙΚΑ ΒΥΘΟΥ ΓΙΑ ΤΗΝ ΑΛΙΕΙΑ ΜΑΥΡΟΥ ΜΕΡΛΟΥΚΙΟΥ |

1. Ζώνες αλιείας |

1.1 Βορείως του παραλλήλου 19°15,60 Β, δυτικά της γραμμής που ενώνει τα εξής σημεία: |

iii) Νοτίως του παραλλήλου 17° 50,00 Β, δυτικά της γραμμής των 12 μιλίων που μετρώνται από την γραμμή της αμπώτιδος. |

1.2 Οι ζώνες κατά την περίοδο διακοπής της αλιείας κεφαλόποδων για βιολογική ανάπαυση έχουν ως εξής: |

i) Μεταξύ Cap Blanc και Cap Timiris, η απαγορευμένη ζώνη ορίζεται από τα εξής σημεία: |

iii) Νοτίως του Nouakchott (νοτίως του παράλληλου 17°50,00Β) η απαγορευμένη ζώνη οριοθετείται από τη γραμμή των 12 μιλίων που μετράται από την γραμμή της αμπώτιδος. |

2. Επιτρεπόμενα εργαλεία |

- παραγάδι βυθού |

- τράτα βυθού για μερλούκιους. |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των δικτύων |

70 mm για την τράτα. |

4. Βιολογική ανάπαυση |

Τα δύο μέρη συμφωνούν στο πλαίσιο της μεικτής επιτροπής, και βάσει των βέλτιστων διαθέσιμων επιστημονικών γνωμοδοτήσεων που έχουν εγκριθεί από την κοινή επιστημονική επιτροπή για την καταλληλότερη περίοδο βιολογικής ανάπαυσης. |

5. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 3600 GT | 3600 GT | 3600 GT | 3600 GT | 3600 GT | 3600 GT |

Ετήσια τέλη σε ευρώ ανά GT | 135 | 142 | 148 | 153 | 159 | 159 |

7. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Η κατηγορία αυτή αποκλείει τη συμμετοχή οποιασδήποτε μηχανότρατας - ψυγείου. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 3: ΣΚΑΦΗ ΑΛΙΕΙΑΣ ΤΩΝ ΒΕΝΘΟΠΕΛΑΓΙΚΩΝ ΕΙΔΩΝ ΕΚΤΟΣ MAYΡOY MEΡΛOYKIOY ΜΕ ΕΡΓΑΛΕΙΑ ΕΚΤΟΣ ΤΡΑΤΑΣ |

1. Ζώνες αλιείας |

1.1 i) Βορείως του παραλλήλου 19°48,50 Β, από τα 3 μίλια τα οποία μετρώνται από τη γραμμή βάσης Cap Blanc-Cap Timiris, |

ii) Νοτίως του παραλλήλου 19°48,50 Β και μέχρι τον παράλληλο 19°21,00 Β, δυτικά του μεσημβρινού 16°45,00Δ |

iii) Νοτίως των 19° 21,00 Β, από τα 3 μίλια που μετρώνται από τη γραμμή της αμπώτιδος. |

1.2 Οι ζώνες κατά την περίοδο διακοπής της αλιείας κεφαλόποδων για βιολογική ανάπαυση έχουν ως εξής: |

i) Μεταξύ Cap Blanc και Cap Timiris: |

20°46,00 | (B) | 17°03,00 | Δ |

20°46,00 | (B) | 17°47,00 | Δ |

20°03,00 | (B) | 17°47,00 | Δ |

19°47,00 | (B) | 17°14,00 | Δ |

19°21,00 | (B) | 16°55,00 | Δ |

19°15,60 | (B) | 16°51,50 | Δ |

19°15,60 | (B) | 16°49,60 | Δ |

ii) Νοτίως του Cap Timiris (νοτίως του παράλληλου 19°15,60Β) και μέχρι το Nouakchott (17°50,00 Β), η απαγορευμένη ζώνη οριοθετείται από τη γραμμή των 3 μιλίων που μετράται από την γραμμή της αμπώτιδος. |

iii) Νοτίως του Nouakchott (νοτίως του παράλληλου 17°50,00Β) η απαγορευμένη ζώνη οριοθετείται από τη γραμμή των 3 μιλίων που μετράται από την γραμμή της αμπώτιδος. |

2. Επιτρεπόμενα εργαλεία |

– παραγάδι |

– σταθερό απλάδι δίχτυ, το οποίο έχει μέγιστο βάθος 7 m και μέγιστο μήκος 100 μέτρα. Απαγορεύονται, σύμφωνα με τη νομοθεσία της Μαυριτανίας, τα απλάδια δίχτυα που κατασκευάζονται με μονές ίνες από πολυαμίδια. |

– πετονιές χειρός |

– κιούρτοι |

– γρίπος για την αλιεία δολωμάτων. |

3. Ελάχιστες επιτρεπόμενες διαστάσεις των ματιών των δικτύων |

120 mm για τα απλάδια δίχτυα. |

16 mm για τα δίκτυα αλιείας με ζωντανό δόλωμα· 20 mm από την 1η Αυγούστου 2007. |

4. Παρεμπίπτοντα αλιεύματα |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

5. Επιτρεπόμενη χωρητικότητα |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 2324 GT | 2324 GT | 2324 GT | 2324 GT | 2324 GT | 2324 GT |

Ετήσια τέλη σε ευρώ ανά GT | 233 | 244 | 254 | 264 | 274 | 274 |

6. Παρατηρήσεις |

(Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη) Το αλιευτικό εργαλείο που πρόκειται να χρησιμοποιηθεί αναφέρεται στην αίτηση χορήγησης άδειας. |

Ο γρίπος χρησιμοποιείται μόνο για την αλιεία δολωμάτων που χρησιμοποιούνται για την αλιεία με πετονιά ή με κιούρτο. |

Η χρήση του κιούρτου επιτρέπεται για ένα μέγιστο αριθμό 7 σκαφών, καθένα από τα οποία διαθέτει χωρητικότητα μικρότερη από 135 GT. |

(Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

Τα δύο μέρη συμφωνούν στο πλαίσιο της μεικτής επιτροπής, και βάσει των βέλτιστων διαθέσιμων επιστημονικών γνωμοδοτήσεων που έχουν εγκριθεί από την κοινή επιστημονική επιτροπή για την καταλληλότερη περίοδο βιολογικής ανάπαυσης. |

ΚΑΤΗΓΟΡΙΑ ΑΛΙΕΙΑΣ 4: ΜΗΧΑΝΟΤΡΑΤΕΣ - ΨΥΓΕΙΑ ΑΛΙΕΙΑΣ ΒΕΝΘΟΠΕΛΑΓΙΚΩΝ ΕΙΔΩΝ |

1. Ζώνη αλιείας |

1.1 (i) Βορείως του παραλλήλου 19°15,60 Β, δυτικά της γραμμής που ενώνει τα εξής σημεία: |

20°46,30 | (B) | 17°03,00 | Δ |

20°36,00 | (B) | 17°11,00 | Δ |

20°36,00 | (B) | 17°36,00 | Δ |

20°03,00 | (B) | 17°36,00 | Δ |

19°45,70 | (B) | 17°03,00 | Δ |

19°29,00 | (B) | 16°51,50 | Δ |

19°15,60 | (B) | 16°51,50 | Δ |

19°15,60 | (B) | 16°49,60 | Δ |

(ii) Νοτίως του παραλλήλου 19°15,60 Β, μέχρι τον παράλληλο 17°50,00 Β δυτικά της γραμμής των 18 μιλίων που μετρώνται από την γραμμή της αμπώτιδος. |

(iii) Νοτίως του παραλλήλου 17° 50,00 Β, δυτικά της γραμμής των 12 μιλίων που μετρώνται από την γραμμή της αμπώτιδος. |

2. Επιτρεπόμενα εργαλεία |

- τράτα. |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των δικτύων |

70 mm. |

4. Βιολογική ανάπαυση |

δύο (2) μήνες: Σεπτέμβριος και Οκτώβριος. |

Τα δύο μέρη μπορούν να αποφασίσουν από κοινού, στο πλαίσιο της μεικτής επιτροπής, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 750 GT | 750 GT | 750 GT | 750 GT | 750 GT | 750 GT |

Ετήσια τέλη σε ευρώ ανά GT | 144 | 150 | 156 | 163 | 169 | 169 |

7. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 5: ΚΕΦΑΛΟΠΟΔΑ |

1. Ζώνη αλιείας |

Βορείως του παραλλήλου 19°15,60 Β, εκτός της ζώνης που οριοθετείται από τα εξής σημεία: |

20°46,30 | (B) | 17°03,00 | Δ |

20°40,00 | (B) | 17°07,50 | Δ |

19°57,00 | (B) | 17°07,50 | Δ |

19°28,20 | (B) | 16°48,00 | Δ |

19°18,50 | (B) | 16°48,00 | Δ |

19°18,50 | (B) | 16°40,50 | Δ |

19°15,60 | (B) | 16°38,00 | Δ |

Νοτίως του παραλλήλου 19°15,60 Β και μέχρι τον παράλληλο 17°50,00 Β, δυτικά της γραμμής των 9 μιλίων που μετρώνται από την γραμμή της αμπώτιδος. |

Νοτίως του παραλλήλου 17° 50,00 Β, δυτικά της γραμμής των 6 μιλίων που μετρώνται από την γραμμή της αμπώτιδος. |

2. Επιτρεπόμενα εργαλεία |

τράτα βυθού |

Απαγορεύεται ο διπλός σάκος τράτας. |

Απαγορεύονται τα διπλά νήματα του σάκου της τράτας. |

3. Ελάχιστες επιτρεπόμενες διαστάσεις των ματιών των δικτύων |

70 mm. |

4. Βιολογική ανάπαυση |

Δύο (2) μήνες: Σεπτέμβριος και Οκτώβριος. Τα δύο μέρη μπορούν να αποφασίσουν από κοινού στο πλαίσιο της μεικτής επιτροπής, βάσει των βέλτιστων διαθέσιμων επιστημονικών γνωμοδοτήσεων, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 18600 GT | 18600 GT | 18600 GT | 18600 GT | 18600 GT | 18600 GT |

Ετήσια τέλη σε ευρώ ανά GT | 321 | 335 | 349 | 363 | 377 | 377 |

7. Παρατηρήσεις |

(Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη) Η επιτρεπόμενη χωρητικότητα (GT) μπορεί να είναι μεγαλύτερη ή μικρότερη κατά 2% κατ'ανώτατο όριο. |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 6: ΑΣΤΑΚΟΙ |

1. Ζώνη αλιείας |

1.1 Βορείως των 19° 21,00 Β: 20 μίλια που μετρώνται από τη γραμμή βάσης Cap Blanc-Cap Timiris. |

1.2 Νοτίως των 19° 21,00 Β: 15 μίλια που μετρώνται από τη γραμμή της αμπώτιδος. |

2. Επιτρεπόμενα εργαλεία |

κιούρτος |

3. Ελάχιστες επιτρεπόμενες διαστάσεις των ματιών των δικτύων |

δικτυωτό φύλλο 50 mm· από την 1η Αυγούστου 2007 , 60mm. |

4. Βιολογική ανάπαυση |

δύο (2) μήνες: Σεπτέμβριος και Οκτώβριος. |

Τα δύο μέρη μπορούν να αποφασίσουν από κοινού, στο πλαίσιο της μεικτής επιτροπής, τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης. |

5. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ανά περίοδο άδειας | 300 GT | 300 GT | 300 GT | 300 GT | 300 GT | 300 GT |

Ετήσια τέλη σε ευρώ ανά GT | 260 | 271 | 283 | 294 | 305 | 305 |

7. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 7: ΘΥΝΝΑΛΙΕΥΤΙΚΑ ΓΡΙ-ΓΡΙ ΜΕ ΨΥΚΤΙΚΕΣ ΕΓΚΑΤΑΣΤΑΣΕΙΣ |

1. Ζώνη αλιείας |

1.1 Βορείως των 19° 21,00 Β: 30 μίλια που μετρώνται από τη γραμμή βάσης Cap Blanc-Cap Timiris. |

1.2 Νοτίως των 19° 21,00 Β: 30 μίλια που μετρώνται από τη γραμμή της αμπώτιδος. |

2. Επιτρεπόμενα εργαλεία |

– Γρι γρι |

3. Ελάχιστες επιτρεπόμενες διαστάσεις των ματιών των δικτύων |

προδιαγραφές που έχει συστήσει η ICCAT. |

4. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

5. Επιτρεπόμενες χωρητικότητες / Τέλη |

Τέλη ανά τόνο αλιευμάτων | 35 € |

Αριθμός σκαφών στα οποία επιτρέπεται η αλιεία | 36 |

Ετήσια προκαταβολή σε ευρώ ανά σκάφος | 1750 € |

6. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 8: ΘΥΝΝΑΛΙΕΥΤΙΚΑ ΜΕ ΚΑΛΑΜΙΑ ΚΑΙ ΠΑΡΑΓΑΔΙΑΡΙΚΑ ΕΠΙΦΑΝΕΙΑΣ |

1. Ζώνη αλιείας |

Για τα παραγαδιάρικα επιφανείας ισχύουν οι ίδιες ζώνες που ισχύουν για τα θυνναλιευτικά γρι-γρι. |

Για τα θυνναλιευτικά με καλάμια ισχύουν οι εξής ζώνες: 1.1 Βορείως των 19° 21,00 Β: 15 μίλια που μετρώνται από τη γραμμή βάσης Cap Blanc-Cap Timiris. |

1.2 Νοτίως των 19° 21,00 Β: 12 μίλια που μετρώνται από τη γραμμή της αμπώτιδος. |

Επιτρεπόμενη αλιευτική ζώνη για την αλιεία με ζωντανό δόλωμα: |

- Βορείως του παραλλήλου 19°48,50 Β, από τα 3 μίλια τα οποία μετρώνται από τη γραμμή βάσης Cap Blanc-Cap Timiris, |

- Νοτίως του παραλλήλου 19°48,50 Β και μέχρι τον παράλληλο 19°21,00 Β, δυτικά του μεσημβρινού 16°45,00Δ |

- Νοτίως του παραλλήλου 19°21,00 Β, από τα 3 μίλια που υπολογίζονται από τη γραμμή της αμπώτιδος. |

2. Επιτρεπόμενα εργαλεία |

Καλάμια και παραγάδια επιφανείας. |

3. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

4. Επιτρεπόμενες χωρητικότητες / Τέλη |

Αριθμός σκαφών στα οποία επιτρέπεται η αλιεία | 31 |

Σκάφη με καλάμια – τέλη ανά τόνο αλιευμάτων | 25 € |

Παραγαδιάρικα – τέλη ανά τόνο αλιευμάτων | 35 € |

Ετήσια προκαταβολή σε ευρώ ανά σκάφος | 2.500 € για τα σκάφη με καλάμια 3.500 € για τα παραγαδιάρικα |

5. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. |

(1) Επιτρεπόμενο ελάχιστο μέγεθος ματιών για την αλιεία με ζωντανό δόλωμα: 16 mm. Η αλιεία με δόλωμα περιορίζεται σε αριθμό ημερών μηνιαίως που θα καθοριστεί από την μεικτή επιτροπή. Η έναρξη και το τέλος της εν λόγω αλιευτικής δραστηριότητας επισημαίνονται στη Διεύθυνση της Εποπτεύουσας Αρχής. |

(2) Στο πλαίσιο της τήρησης των σχετικών συστάσεων της ICCAT και του FAO, η αλιεία του καρχαρία των ειδών προσκυνητής (Cetorhinus maximus), λευκός καρχαρίας (Carcharodon carcharias), ταυροκαρχαρίας (Carcharias taurus) και γαλέος (Galeorhinus galeus) απαγορεύεται. |

(3) Στο πλαίσιο της τήρησης των συστάσεων της ICCAT 04-10 και 05-05 σχετικά με την διατήρηση των αλιευόμενων καρχαριών σε συνδυασμό με είδιη αλιείας που αποτελούν αντικείμενο διαχείρισης του ICCAT. |

(4) Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. (5) Τα δύο μέρη συμφωνούν για τις πρακτικές λεπτομέρειες προκειμένου να καταστεί δυνατή η αλιεία της εν λόγω κατηγορίας ή η συλλογή του ζωντανού δολώματος που απαιτείται για τις αλιευτικές δραστηριότητες των σκαφών που την εξασκούν. Σε περίπτωση που οι εν λόγω δραστηριότητες αναπτύσσονται σε ευαίσθητες περιοχές ή με μη συμβατικά εργαλεία, οι εν λόγω λεπτομέρειες θα καθοριστούν βάσει συστάσεων του IMROP και με τη σύμφωνη γνώμη της Εποπτεύουσας Αρχής. |

ΚΑΤΗΓΟΡΙΑ ΑΛΙΕΙΑΣ 9: ΜΗΧΑΝΟΤΡΑΤΕΣ - ΨΥΓΕΙΑ ΠΕΛΑΓΙΚΗΣ ΑΛΙΕΙΑΣ |

1. Ζώνη αλιείας |

(i) Βορείως του παραλλήλου 19°21,00 Β, εκτός της ζώνης που οριοθετείται από τα εξής σημεία: |

20°46,30 | (B) | 17°03,00 | Δ |

20°36,00 | (B) | 17°11,00 | Δ |

20°36,00 | (B) | 17°24,10 | Δ |

19°57,00 | (B) | 17°24,10 | Δ |

19°45,70 | (B) | 17°03,00 | Δ |

19°29,00 | (B) | 16°51,50 | Δ |

19°21,00 | (B) | 16°45,00 | Δ |

(ii) Νοτίως του παραλλήλου 19°21,00 Β μέχρι τον παράλληλο 17°50,00 Β, σε απόσταση 13 μιλίων από τη γραμμή της αμπώτιδος. |

(iii) Νοτίως του παραλλήλου 17°50,00 Β μέχρι τον παράλληλο 16°04,00 Β, σε απόσταση 12 μιλίων από τη γραμμή της αμπώτιδος. |

2. Επιτρεπόμενα εργαλεία |

Πελαγική τράτα |

Ο σάκος της πελαγικής ή ημιπελαγικής τράτας μπορεί να ενισχυθεί με δικτύωμα ελάχιστου μεγέθους ματιών 400 mm, όταν τα μάτια είναι τεντωμένα, και με νευρώσεις που απέχουν τουλάχιστον ενάμισι μέτρο (1,5m) μεταξύ τους, με εξαίρεση τη νεύρωση που βρίσκεται στο οπίσθιο μέρος της τράτας, η οποία δεν μπορεί να βρίσκεται σε απόσταση μικρότερη των 2m από το άνοιγμα διαφυγής του σάκου. Η ενίσχυση ή το ντουμπλάρισμα του σάκου με οποιαδήποτε άλλη διάταξη απαγορεύεται και η τράτα δεν πρέπει σε καμία περίπτωση να έχει στόχο άλλα είδη εκτός από τα επιτρεπόμενα μικρά πελαγικά. |

3. Ελάχιστες επιτρεπόμενες διαστάσεις των ματιών των δικτύων |

40 mm. |

4. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

5. Επιτρεπόμενες χωρητικότητες / Τέλη |

Επιτρεπόμενος αριθμός αλιευτικών σκαφών | 22 |

Τέλη σε ευρώ ανά GT ετησίως | 2006/2007 | 2007/2008 | 2008/2009 | 2009/2010 | 2010/2011 | 2011/2012 |

Σκάφη με συνολική χωρητικότητα μικρότερη ή ίση των 5.000 GT | 8 | 8,1 | 8,2 | 8,3 | 8,4 | 8,5 |

Σκάφη με συνολική χωρητικότητα ίση με 5.000 GT αλλά μικρότερη των 7.000 GT | 7 | 7,1 | 7, 2 | 7,3 | 7,4 | 7,5 |

Σκάφη με συνολική χωρητικότητα ίση με 7.000 GT αλλά μικρότερη των 9.500 GT | 6 | 6,1 | 6,2 | 6,3 | 6,4 | 6,5 |

Το ανώτατο όριο του συνόλου των αλιευμάτων που επιτρέπεται να αλιευθούν από το στόλο των μηχανοτρατών-ψυγείων στο πλαίσιο του παραπάνω καθεστώτος αδειών ανέρχεται σε 440.000 τόνους ετησίως. Οι άδειες που χορηγούνται στα εν λόγω σκάφη προσδιορίζουν το βάρος αναφοράς που διατίθεται σε καθένα από αυτά. Για κάθε υπέρβαση του εν λόγω βάρους αναφοράς, επιβάλλεται συμπληρωματικό τέλος 15 € ανά τόνο. |

6. Παρατηρήσεις |

Οι αλιευτικές δυνατότητες που δεν χρησιμοποιήθηκαν στην κατηγορία 11, μπορούν να χρησιμοποιηθούν στην κατηγορία 9 μέχρι μέγιστου αριθμού 25 αδειών μηνιαίως. Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 10: ΑΛΙΕΙΑ ΚΑΒΟΥΡΙΩΝ |

1. Ζώνες αλιείας |

i) Βορείως του παραλλήλου 19°15,6 Β, δυτικά της γραμμής που ενώνει τα εξής σημεία: |

20°46,30 | (B) | 17°03,00 | Δ |

20°36,00 | (B) | 17°11,00 | Δ |

20°36,00 | (B) | 17°36,00 | Δ |

20°03,00 | (B) | 17°36,00 | Δ |

19°45,70 | (B) | 17°03,00 | Δ |

19°29,00 | (B) | 16°51,50 | Δ |

19°15,60 | (B) | 16°51,50 | Δ |

19°15,60 | (B) | 16°49,60 | Δ |

ii) Νοτίως του παραλλήλου 19°15,60 Β, μέχρι τον παράλληλο 17°50 Β δυτικά της γραμμής των 18 μιλίων που μετρώνται από την γραμμή της αμπώτιδος. |

iii) Νοτίως του παραλλήλου 17° 50 Β, δυτικά της γραμμής των 12 μιλίων που μετρώνται από την γραμμή της αμπώτιδος. |

2. Επιτρεπόμενα εργαλεία |

Κιούρτος για καβούρια. |

3. Ελάχιστες επιτρεπόμενες διαστάσεις των ματιών των δικτύων |

δικτυωτό φύλλο 50 mm. Από την 1η Αυγούστου 2007. |

4. Βιολογική ανάπαυση |

Δύο (2) μήνες: Σεπτέμβριος και Οκτώβριος. Τα δύο μέρη μπορούν να αποφασίσουν από κοινού στο πλαίσιο της μεικτής επιτροπής, βάσει των βέλτιστων διαθέσιμων επιστημονικών γνωμοδοτήσεων, για τη δυνατότητα προσαρμογής, αύξησης ή μείωσης της διάρκειας της εν λόγω περιόδου βιολογικής ανάπαυσης, καθώς και για τον χωροχρονικό καθορισμό απαγορευμένων ζωνών, για την προστασία των ζωνών αναπαραγωγής και συγκέντρωσης των νέων ατόμων ψαριών. |

5. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

6. Επιτρεπόμενες χωρητικότητες / Τέλη |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Επιτρεπόμενη χωρητικότητα (GT) ετησίως | 3.00GT | 3.00GT | 3.00GT | 3.00GT | 3.00GT | 3.00GT |

Ετήσια τέλη σε ευρώ ανά GT | 260 | 271 | 283 | 294 | 305 | 305 |

7. Παρατηρήσεις |

Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΚΑΤΗΓΟΡΙΑ ΑΛΙΕΙΑΣ 11: ΣΚΑΦΗ ΠΕΛΑΓΙΚΗΣ ΑΛΙΕΙΑΣ ΧΩΡΙΣ ΨΥΚΤΙΚΕΣ ΕΓΚΑΤΑΣΤΑΣΕΙΣ |

1. Ζώνη αλιείας |

(i) Βορείως του παραλλήλου 19°21,00 Β, εκτός της ζώνης που οριοθετείται από τα εξής σημεία: |

20°46,30 | (B) | 17°03,00 | Δ |

20°36,00 | (B) | 17°11,00 | Δ |

20°36,00 | (B) | 17°24,10 | Δ |

19°57,00 | (B) | 17°24,10 | Δ |

19°45,70 | (B) | 17°03,00 | Δ |

19°29,00 | (B) | 16°51,50 | Δ |

19°21,00 | (B) | 16°45,00 | Δ |

(ii) Νοτίως του παραλλήλου 19°21,00 Β μέχρι τον παράλληλο 17°50,00 Β, σε απόσταση 13 μιλίων από τη γραμμή της αμπώτιδος. |

(iii) Νοτίως του παραλλήλου 17°50,00 Β μέχρι τον παράλληλο 16°04,00 Β, σε απόσταση 12 μιλίων από τη γραμμή της αμπώτιδος. |

2. Επιτρεπόμενα εργαλεία |

Πελαγική τράτα και γρι-γρι βιομηχανικής αλιείας |

Ο σάκος της πελαγικής ή ημιπελαγικής τράτας μπορεί να ενισχυθεί με δικτύωμα ελάχιστου μεγέθους ματιών 400 mm, όταν τα μάτια είναι τεντωμένα, και με νευρώσεις που απέχουν τουλάχιστον ενάμισι μέτρο (1,5m) μεταξύ τους, με εξαίρεση τη νεύρωση που βρίσκεται στο οπίσθιο μέρος της τράτας, η οποία δεν μπορεί να βρίσκεται σε απόσταση μικρότερη των 2m από το άνοιγμα διαφυγής του σάκου. Η ενίσχυση ή το ντουμπλάρισμα του σάκου με οποιαδήποτε άλλη διάταξη απαγορεύεται και η τράτα δεν πρέπει σε καμία περίπτωση να έχει στόχο άλλα είδη εκτός από τα επιτρεπόμενα μικρά πελαγικά. |

3. Ελάχιστες επιτρεπόμενες διαστάσεις των ματιών των δικτύων |

40 mm για τις μηχανότρατες και 20 mm για τα γρι-γρι. |

4. Παρεμπίπτοντα αλιεύματα: |

Σύμφωνα με την νομοθεσία της Μαυριτανίας. Σε περίπτωση που η νομοθεσία της Μαυριτανίας δεν περιέχει διάταξη σχετικά με τα παρεμπίπτοντα αλιεύματα για ορισμένα είδη, τα δύο μέρη πραγματοποιούν διαβουλεύσεις στο πλαίσιο της μεικτής επιτροπής για τον καθορισμό του επιτρεπόμενου ποσοστού. |

5. Επιτρεπόμενες χωρητικότητες / Τέλη |

Επιτρεπόμενη χωρητικότητα | 15.000 GT μηνιαίως κατά μέσο όρο ετησίως, που αντιστοιχεί σε 3 μηνιαίες άδειες για τα σκάφη με ψυκτικές εγκαταστάσεις πελαγικής αλιείας της κατηγορίας 9. |

Η μηνιαία λογιστική καταχώρηση σε ετήσιο μέσο όρο σημαίνει ότι η μέση μηνιαία χρήση κατά το τέλος του έτους ισχύος του πρωτοκόλλου αντιστοιχεί στον αριθμό που αναφέρεται παρακάτω, και επιτρέπει την μεταφορά των δυνατοτήτων που δεν χρησιμοποιήθηκαν κατά τη διάρκεια ενός μήνα στον επόμενο μήνα. |

2006/2007 | 2007/2008 | 2008/2009 | 2009/2010 | 2010/2011 | 2011/2012 |

Τέλη σε ευρώ ανά GT ετησίως | 7 | 7,1 | 7,2 | 7,3 | 7,4 | 7,5 |

6. Παρατηρήσεις |

Οι αλιευτικές δυνατότητες που δεν χρησιμοποιήθηκαν στην κατηγορία 11, μπορούν να χρησιμοποιηθούν στην κατηγορία 9 μέχρι μέγιστου αριθμού 25 αδειών μηνιαίως. Τα τέλη καθορίζονται για περίοδο δύο ετών εφαρμογής του πρωτοκόλλου καθώς και για τις δύο περιόδους σιωπηρής παράτασης που προβλέπονται στο άρθρο 12 του πρωτοκόλλου, ήτοι συνολικά για έξι έτη. Για τις ποσότητες των αλιευμάτων που αλιεύονται από σκάφη πελαγικής αλιείας χωρίς ψυκτικές εγκαταστάσεις, δεν υπάρχει ανώτατο όριο. Ισχύουν οι μεταβατικές διατάξεις για την ναυτολόγηση ναυτικών του παραρτήματος 1 (σημείο 6 του κεφαλαίου XV) |

Οι εκφορτώσεις και μεταφορτώσεις ενθαρρύνονται βάσει των διατάξεων που προβλέπονται στο πρωτόκολλο και στο παράρτημα 1. |

ΠΑΡΑΡΤΗΜΑ 1

ΟΡΟΙ ΓΙΑ ΤΗΝ ΑΣΚΗΣΗ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΣΚΑΦΗ ΤΗΣ ΚΟΙΝΟΤΗΤΑΣ ΣΤΙΣ ΑΛΙΕΥΤΙΚΕΣ ΖΩΝΕΣ ΤΗΣ ΜΑΥΡΙΤΑΝΙΑΣ

ΚΕΦΑΛΑIΟ I

Απαιτούμενα έγγραφα για την αίτηση άδειας

1. Κατά την πρώτη αίτηση για τη χορήγηση άδειας κάθε σκάφους, η Επιτροπή υποβάλλει στο Υπουργείο, μέσω της Αντιπροσωπείας, ένα συμπληρωμένο έντυπο αίτησης χορήγησης άδειας για κάθε σκάφος που ζητά την άδεια, σύμφωνα με το υπόδειγμα του προσαρτήματος 1 του παρόντος παραρτήματος. Οι πληροφορίες που αφορούν το όνομα του σκάφους, τη χωρητικότητά του σε μονάδες GT, τον εξωτερικό αριθμό νηολόγησής του, τον ενδεικτικό αριθμό κλήσεως ασυρμάτου, την ισχύ της μηχανής του, το μήκος του μεταξύ καθέτων και τον λιμένα νηολόγησης, είναι σύμφωνες με αυτές που περιέχονται στο μητρώο των αλιευτικών σκαφών της Κοινότητας.

2. Κατά την υποβολή της πρώτης αίτησης, ο εφοπλιστής υποχρεούται να υποβάλλει με την αίτηση χορήγησης άδειας τα εξής:

- επικυρωμένο από το κράτος μέλος αντίγραφο του διεθνούς πιστοποιητικού καταμέτρησης χωρητικότητας σε μονάδες GT,

- πρόσφατη έγχρωμη φωτογραφία, επικυρωμένη από τις αρμόδιες αρχές του κράτους μέλους, στην οποία εμφαίνεται η πλάγια όψη του σκάφους όπως είναι στη σημερινή του κατάσταση. Οι ελάχιστες διαστάσεις της εν λόγω φωτογραφίας είναι 15 cm x 10 cm.

3. Κάθε αλλαγή της χωρητικότητας του σκάφους συνεπάγεται την υποχρέωση του εφοπλιστή του σκάφους να διαβιβάσει επικυρωμένο από το κράτος μέλος αντίγραφο του νέου πιστοποιητικού καταμέτρησης χωρητικότητας καθώς και τα δικαιολογητικά βάσει των οποίων πραγματοποιήθηκε η εν λόγω αλλαγή, ιδίως αντίγραφο της αίτησης που κατέθεσε ο εφοπλιστής στις αρμόδιες αρχές, την άδεια των εν λόγω αρχών και τα στοιχεία των αλλαγών που πραγματοποιήθηκαν.

Παρομοίως, σε περίπτωση αλλαγών της δομής ή της εξωτερικής εμφάνισης του σκάφους, υποβάλλεται νέα φωτογραφία, επικυρωμένη από τις αρμόδιες αρχές του κράτους μέλους.

4. Οι αιτήσεις για τη χορήγηση αδειών αλιείας υποβάλλονται μόνο για τα σκάφη για τα οποία έχουν διαβιβασθεί τα απαιτούμενα δικαιολογητικά σύμφωνα με τα σημεία 1, 2 και 3 ανωτέρω.

ΚΕΦΑΛΑIΟ II

Διατάξεις για την αίτηση, την έκδοση και την ισχύ των αδειών

1. Επιλεξιμότητα για την άσκηση αλιευτικών δραστηριοτήτων

1.1. Κάθε σκάφος που επιθυμεί να ασκήσει αλιευτική δραστηριότητα στο πλαίσιο της παρούσας συμφωνίας, πρέπει να είναι επιλέξιμο για την άσκηση αλιείας στις αλιευτικές ζώνες της Μαυριτανίας.

1.2. Προκειμένου να επιτραπεί σε ένα σκάφος να αλιεύσει, δεν πρέπει να έχει απαγορευθεί στον εφοπλιστή, στον πλοίαρχο και στο ίδιο το σκάφος η άσκηση αλιευτικής δραστηριότητας στη Μαυριτανία. Πρέπει να είναι εντάξει έναντι των αρχών της Μαυριτανίας, κατά την έννοια ότι πρέπει να έχει εκπληρώσει όλες τις παλαιότερες υποχρεώσεις του που προέκυψαν από τις αλιευτικές του δραστηριότητες στη Μαυριτανία.

2. Αιτήσεις έκδοσης αδειών

2.1. Για τις άδειες που ισχύουν για τα σκάφη πελαγικής αλιείας, η Επιτροπή, μέσω της Αντιπροσωπείας, υποβάλει τις αιτήσεις στο Υπουργείο 10 τουλάχιστον εργάσιμες ημέρες πριν την έναρξη των αλιευτικών δραστηριοτήτων μαζί με τα δικαιολογητικά για τα τεχνικά χαρακτηριστικά.

Για οποιοδήποτε άλλο τύπο άδειας, η Επιτροπή, μέσω της Αντιπροσωπείας, υποβάλλει κάθε τρεις μήνες στο Υπουργείο τους καταλόγους των σκαφών που ζητούν να ασκήσουν αλιευτικές δραστηριότητες εντός των ορίων που καθορίζονται, ανά αλιευτική κατηγορία, στα τεχνικά δελτία του πρωτοκόλλου, τουλάχιστον 1 μήνα πριν από την έναρξη της περιόδου ισχύος των αιτούμενων αδειών. Οι εν λόγω κατάλογοι συνοδεύονται από τις αποδείξεις πληρωμών. Οι αιτήσεις αδειών που δεν παραλαμβάνονται εντός της παραπάνω προθεσμίας δεν θα εξετάζονται.

2.2. Οι κατάλογοι αυτοί αναφέρουν ανά κατηγορία αλιείας, τον αριθμό των σκαφών καθώς και, για κάθε σκάφος, τα κύρια χαρακτηριστικά, συμπεριλαμβανομένων των αλιευτικών εργαλείων, όπως αναφέρονται στο μητρώο των αλιευτικών σκαφών της Κοινότητας, το ποσό των τελών ανά κατηγορία και τον αριθμό των ναυτικών της Μαυριτανίας.

2.3. Επισυνάπτεται επίσης στην αίτηση άδειας, υπό μορφή συμβατή με το λογισμικό που χρησιμοποιείται στο Υπουργείο, αρχείο που περιλαμβάνει όλες τις αναγκαίες πληροφορίες για την έκδοση των αδειών αλιείας, συμπεριλαμβανομένων των ενδεχομένων αλλαγών στα στοιχεία των σκαφών,.

2.4. Γίνονται δεκτές αιτήσεις έκδοσης άδειας μόνο για τα σκάφη που είναι επιλέξιμα και έχουν εκπληρώσει όλες τις διατυπώσεις που προβλέπονται στα παραπάνω σημεία 2.1, 2.2 και 2.3.

2.5 Τα σκάφη που διαθέτουν άδειες αλιείας σε χώρες της ευρύτερης περιοχής, μπορούν να αναφέρουν στην αίτηση έκδοσης άδειας τη χώρα, τα είδη και τη διάρκεια ισχύος των αδειών τους προκειμένου να διευκολυνθούν οι πολλαπλές είσοδοι και έξοδοί τους από την ζώνη αλιείας.

2.6. Όλα τα προσωπικά δεδομένα που διαβιβάζονται στο πλαίσιο των αιτήσεων έκδοσης άδειας – και γενικότερα στο πλαίσιο της παρούσας συμφωνίας – μπορούν να χρησιμοποιηθούν μόνο στο πλαίσιο της παρούσας συμφωνίας.

3. Έκδοση των αδειών

3.1. Το Υπουργείο εκδίδει τις άδειες των σκαφών αφού ο εκπρόσωπος του εφοπλιστή παρουσιάσει τις αποδείξεις πληρωμής ανά σκάφος (εξοφλητικές αποδείξεις του Δημόσιου Ταμείου της Μαυριτανίας), όπως ορίζεται στο κεφάλαιο IV ανωτέρω, τουλάχιστον 10 ημέρες πριν από την έναρξη της περιόδου ισχύος των εν λόγω αδειών. Η προθεσμία αυτή ορίζεται σε πέντε ημέρες στην περίπτωση των πελαγικών σκαφών. Οι άδειες διατίθενται στις υπηρεσίες του Υπουργείου στο Nouadhibou ή στο Nouakchott.

3.2. Στις άδειες αναφέρεται εξάλλου η διάρκεια ισχύος, τα τεχνικά χαρακτηριστικά του σκάφους, ο αριθμός των μαυριτανών ναυτικών και τα στοιχεία αναφοράς των τελών καθώς και οι όροι που σχετίζονται με την άσκηση των αλιευτικών δραστηριοτήτων, όπως προβλέπονται από τα αντίστοιχα τεχνικά δελτία.

3.3. Οι άδειες αλιείας χορηγούνται μόνο σε σκάφη που έχουν εκπληρώσει όλες τις αναγκαίες διατυπώσεις για την έκδοση των αδειών. Τα σκάφη που λαμβάνουν άδεια, εγγράφονται στον κατάλογο των σκαφών στα οποία επιτρέπεται η αλιεία, ο οποίος διαβιβάζεται ταυτόχρονα στην Εποπτεύουσα Αρχή και στην Επιτροπή μέσω της Αντιπροσωπείας.

3.4 Οι αιτήσεις για τη χορήγηση άδειας που δεν ικανοποιήθηκαν από το Υπουργείο, αποτελούν αντικείμενο ανακοίνωσης προς την Επιτροπή, μέσω της Αντιπροσωπείας. Ενδεχομένως, παρέχεται από το Υπουργείο κατάσταση λογαριασμού για τις οποιεσδήποτε πληρωμές σχετικά με τις άδειες αυτές μετά από κάλυψη ενδεχομένως του υπολοίπου των οφειλομένων προστίμων.

3.5 Τα δύο μέρη συμφωνούν να προωθήσουν την εφαρμογή ηλεκτρονικού συστήματος έκδοσης αδειών.

4. Ισχύς και χρήση των αδειών

4.1. Η άδεια ισχύει μόνο για την περίοδο που καλύπτει η πληρωμή του τέλους υπό τους όρους που καθορίζονται στο τεχνικό δελτίο και προσδιορίζονται λεπτομερώς στην εν λόγω άδεια.

Οι άδειες χορηγούνται για περιόδους 3, 6 ή 12 μηνών. Είναι ανανεώσιμες.

Για τα σκάφη πελαγικής αλιείας (κατηγορίες 9 και 11), οι άδειες μπορούν να είναι μηνιαίες. Για τις πελαγικές μηχανότρατες (μόνο της κατηγορίας 9), οι άδειες αναφέρουν την ποσόστωση που επιτρέπεται να αλιεύσει το σκάφος (βλέπε κεφάλαιο XV σημείο 3). Η ποσόστωση που δεν αλιεύθηκε κατά την περίοδο που προβλέπει η άδεια, μπορεί να μεταφερθεί σε νέα άδεια για το ίδιο σκάφος ή να μεταφερθεί σε άλλο σκάφος της ίδιας κατηγορίας.

Για τον καθορισμό της ισχύος των αδειών, λαμβάνονται υπόψη οι κάτωθι ετήσιες περίοδοι:

πρώτη περίοδος: 1η Αυγούστου 2006 έως 31η Δεκεμβρίου 2006

δεύτερη περίοδος: 1η Ιανουαρίου 2007 έως 31η Δεκεμβρίου 2007

τρίτη περίοδος: 1η Ιανουαρίου 2008 έως 31η Δεκεμβρίου 2008

τέταρτη περίοδος: 1η Ιανουαρίου 2009 έως 31η Δεκεμβρίου 2009

πέμπτη περίοδος: 1η Ιανουαρίου 2010 έως 31η Δεκεμβρίου 2010

έκτη περίοδος: 1η Ιανουαρίου 2011 έως 31η Δεκεμβρίου 2011

εβδομη περίοδος: 1η Ιανουαρίου 2012 έως 31η Ιουλίου 2012

Καμία άδεια δεν μπορεί να αρχίσει να ισχύει κατά τη διάρκεια μιας ετήσιας περιόδου και να λήγει κατά τη διάρκεια της επόμενης ετήσιας περιόδου.

4.2. Κάθε άδεια εκδίδεται στο όνομα συγκεκριμένου σκάφους και δεν είναι μεταβιβάσιμη. Ωστόσο, σε περίπτωση ανωτέρας βίας, η οποία διαπιστώνεται δεόντως από τις αρμόδιες αρχές του κράτους μέλους κατόπιν αίτησης της Επιτροπής, η άδεια ενός σκάφους αντικαθίσταται, το συντομότερο δυνατόν, από άδεια για άλλο σκάφος, το οποίο ανήκει στην ίδια κατηγορία αλιείας, χωρίς να σημειώνεται υπέρβαση της χωρητικότητας που έχει εγκριθεί για την κατηγορία αυτή.

4.3. Η προς αντικατάσταση άδεια επιστρέφεται από την Επιτροπή μέσω της Αντιπροσωπείας στο Υπουργείο το οποίο εκδίδει τη νέα άδεια.

4.4. Οι συμπληρωματικές προσαρμογές των καταβληθέντων ποσών, οι οποίες καθίστανται αναγκαίες σε περίπτωση αντικατάστασης της άδειας, πραγματοποιούνται πριν την έκδοση της νέας άδειας.

4.5. Η άδεια πρέπει να βρίσκεται ανά πάσα στιγμή επί του οικείου σκάφους και να παρουσιάζεται κατά τη διάρκεια κάθε ελέγχου στις αρχές που έχουν οριστεί για το σκοπό αυτό.

ΚΕΦΑΛΑIΟ III

Τέλη

1. Τα τέλη υπολογίζονται για κάθε σκάφος με βάση τα ετήσια ποσοστά που καθορίζονται στα τεχνικά δελτία του πρωτοκόλλου. Στην περίπτωση τριμηνιαίων ή εξαμηνιαίων αδειών, τα τέλη υπολογίζονται pro rata temporis και προσαυξάνονται κατά 3% ή 2% αντίστοιχα για να καλυφθούν τα έξοδα έκδοσης των αδειών. Το ποσό των τελών περιλαμβάνει κάθε άλλο σχετικό δικαίωμα ή φόρο, εκτός από τον φόρο υπέρ τρίτων[4], τα λιμενικά τέλη ή τα έξοδα παροχής υπηρεσιών[5]. Μέχρι τις 31 Ιουλίου 2008, ποσοστό δύο τοις εκατό του ποσού των τελών που αντιστοιχούν στα έξοδα των παρατηρητών θα καταβληθεί από ειδικό λογαριασμό, όπως προβλέπεται στο κεφάλαιο IV του παρόντος παραρτήματος. Μετά την παρέλευση της εν λόγω περιόδου και με την επιφύλαξη των διατάξεων του άρθρου 12 του πρωτοκόλλου, θα εγγραφεί στη δημοσιονομική νομοθεσία και θα αντικαταστήσει την παραπάνω ξεχωριστή πληρωμή, πρόβλεψη στον προϋπολογισμό για τη χρηματοδότηση του σώματος των ορκωτών και ανεξάρτητων επιστημονικών παρατηρητών και ελεγκτών, όπως προβλέπεται στο παράρτημα IV.

2. Τα τέλη καταβάλλονται ανά τρίμηνο, εκτός από μικρότερες περιόδους που προβλέπονται στην παρούσα συμφωνία ή απορρέουν από την εφαρμογή της, για τις οποίες καταβάλλονται, κατ' αναλογίαν της πραγματικής ισχύος της άδειας.

3. Ένα τρίμηνο αντιστοιχεί στην περίοδο των τριών μηνών που αρχίζει είτε την 1η Οκτωβρίου είτε την 1η Ιανουαρίου, είτε την 1η Απριλίου, είτε την 1η Ιουλίου, εκτός της πρώτης και της τελευταίας περιόδου του πρωτοκόλλου που καλύπτουν αντίστοιχα τις περιόδους από 01/08/2006 έως 30/09/2006 και από 01/03/2012 έως 31/07/2012.

ΚΕΦΑΛΑIΟ IV

Διαδικασίες πληρωμής

1. Οι πληρωμές πραγματοποιούνται σε ευρώ ως εξής:

α) για τα τέλη:

- με μεταφορά σε έναν από του λογαριασμούς στο εξωτερικό της Κεντρικής Τράπεζας της Μαυριτανίας υπέρ του Δημόσιου Ταμείου της Μαυριτανίας.

β) για τα έξοδα σχετικά με τις δαπάνες των επιστημονικών παρατηρητών και τον φόρο υπέρ τρίτων·

- με μεταφορά σε έναν από του λογαριασμούς στο εξωτερικό της Κεντρικής Τράπεζας της Μαυριτανίας υπέρ της Εποπτεύουσας Αρχής.

γ) για τα πρόστιμα:

- με μεταφορά σε έναν από του λογαριασμούς στο εξωτερικό της Κεντρικής Τράπεζας της Μαυριτανίας υπέρ του Δημόσιου Ταμείου της Μαυριτανίας.

δ) για τα πρόστιμα σχετικά με τις υπερβάσεις των ποσοτήτων των αδειών

- με μεταφορά σε έναν από του λογαριασμούς στο εξωτερικό της Κεντρικής Τράπεζας της Μαυριτανίας υπέρ του Υπουργείου.

2. Τα ποσά που αναφέρονται στο ανωτέρω σημείο 1 θεωρούνται ότι έχουν εισπραχθεί όταν το Δημόσιο Ταμείο ή το Υπουργείο το επιβεβαιώσουν με βάση τις κοινοποιήσεις της Κεντρικής Τράπεζας της Μαυριτανίας.

3. Πριν από την έναρξη ισχύος του πρωτοκόλλου, οι αρχές της Μαυριτανίας διαβιβάζουν στην Επιτροπή τον κατάλογο των λογαριασμών της Κεντρικής Τράπεζας της Μαυριτανίας στο εξωτερικό με στοιχεία που διευκολύνουν την πραγματοποίηση διεθνών εμβασμάτων (Κωδικός BIC και IBAN).

ΚΕΦΑΛΑIΟ V

Ανακοίνωση των στοιχείων που αφορούν τα αλιεύματα

1. Η διάρκεια της αλιευτικής εξόρμησης ενός κοινοτικού σκάφους ορίζεται ως εξής:

- είτε η περίοδος που μεσολαβεί μεταξύ μιας εισόδου και μιας εξόδου στη ζώνη αλιείας της Μαυριτανίας,

- είτε η περίοδος που μεσολαβεί μεταξύ μιας εισόδου στη ζώνη αλιείας της Μαυριτανίας και μιας μεταφόρτωσης,

- είτε η περίοδος που μεσολαβεί μεταξύ μιας εισόδου στην ζώνη αλιείας της Μαυριτανίας και μιας εκφόρτωσης στη Μαυριτανία.

2. Ημερολόγιο αλιείας

2.1. Οι πλοίαρχοι των σκαφών υποχρεούνται να καταχωρούν ημερησίως όλες τις ενέργειες που προσδιορίζονται στο ημερολόγιο του πλοίου, υπόδειγμα του οποίου επισυνάπτεται στο προσάρτημα 2 του παρόντος παραρτήματος. Το εν λόγω έγγραφο συμπληρώνεται ορθά και ευανάγνωστα και υπογράφεται από τον πλοίαρχο του σκάφους. Για τα σκάφη που αλιεύουν άκρως μεταναστευτικά είδη, ισχύουν οι διατάξεις του κεφαλαίου XIV του παρόντος παραρτήματος.

2.2. Το ημερολόγιο αλιείας με ελλείψεις ή με λανθασμένες πληροφορίες θεωρείται ως μη τηρούμενο.

2.3. Κατά το τέλος κάθε αλιευτικής εξόρμησης, το πρωτότυπο του ημερολογίου αλιείας πρέπει να διαβιβάζεται από τον πλοίαρχο του σκάφους στην Εποπτεύουσα Αρχή. Εντός προθεσμίας 15 εργάσιμων ημερών, ο εφοπλιστής υποχρεούται να διαβιβάσει αντίγραφο του εν λόγω ημερολογίου στις εθνικές αρχές του κράτους μέλους και στην Επιτροπή, μέσω της Αντιπροσωπείας.

2.4. Η μη τήρηση μιας από τις διατάξεις που προβλέπονται στα παραπάνω σημεία 2.1, 2.2 και 2.3 έχει ως αποτέλεσμα, με την επιφύλαξη των προβλεπόμενων ποινών από την νομοθεσία της Μαυριτανίας, την αυτόματη αναστολή της άδειας αλιείας μέχρις ότου ο εφοπλιστής εκπληρώσει τις υποχρεώσεις του.

2.5 Τα δύο μέρη συμφωνούν να προωθήσουν την εφαρμογή ηλεκτρονικού συστήματος ημερολογίου αλιείας.

2.6 Για τα σκάφη πελαγικής αλιείας (κατηγορίες 9 και 11), ο έλεγχος των αλιευμάτων πραγματοποιείται κατά τις εκφορτώσεις, τις μεταφορτώσεις ή το τέλος της εξόρμησης.

3. Παράρτημα του ημερολογίου αλιείας (Δηλώσεις εκφόρτωσης και μεταφόρτωσης)

3.1. Κατά την εκφόρτωση ή την μεταφόρτωση, οι πλοίαρχοι των σκαφών υποχρεούνται να συμπληρώνουν ευανάγνωστα και ορθά και να υπογράφουν το παράρτημα του ημερολογίου αλιείας, υπόδειγμα του οποίου επισυνάπτεται στο προσάρτημα 3 του παρόντος παραρτήματος.

3.2. Μετά το πέρας κάθε εκφόρτωσης, ο εφοπλιστής διαβιβάζει το πρωτότυπο του παραρτήματος του ημερολογίου αλιείας στην Εποπτεύουσα Αρχή με αντίγραφο στο Υπουργείο, εντός προθεσμίας που δεν υπερβαίνει τις 30 ημέρες. Εντός της ίδιας προθεσμίας, αντίγραφο διαβιβάζεται στις εθνικές αρχές του κράτους μέλους και στην Επιτροπή, μέσω της Αντιπροσωπείας.

3.3. Μετά το πέρας κάθε επιτρεπόμενης μεταφόρτωσης, ο πλοίαρχος καταθέτει αμέσως το πρωτότυπο του παραρτήματος του ημερολογίου αλιείας στην Εποπτεύουσα Αρχή με αντίγραφο στο Υπουργείο. Εντός προθεσμίας 15 εργάσιμων ημερών, αντίγραφο διαβιβάζεται στις εθνικές αρχές του κράτους μέλους και στην Επιτροπή, μέσω της Αντιπροσωπείας.

3.4. Η μη τήρηση μιας από τις διατάξεις που προβλέπονται στα παραπάνω σημεία 3.1, 3.2 και 3.3 έχει ως αποτέλεσμα την αυτόματη αναστολή της άδειας αλιείας μέχρις ότου εφοπλιστής να εκπληρώσει τις υποχρεώσεις του.

4. Τριμηνιαίες δηλώσεις αλιευμάτων

4.1. Η Επιτροπή μέσω της Αντιπροσωπείας κοινοποιεί στο Υπουργείο, πριν από το τέλος του τρίτου μήνα κάθε τριμήνου, τις ποσότητες των αλιευμάτων που αλιεύθηκαν κατά το προηγούμενο τρίμηνο από όλα τα σκάφη της Κοινότητας.

4.2. Τα κοινοποιούμενα δεδομένα είναι μηνιαία και διαβιβάζονται ανά τύπο αλιείας, ανά σκάφος και για όλα τα είδη.

4.3 Τα στοιχεία αυτά διαβιβάζονται επίσης στο Υπουργείο με τη χρήση ηλεκτρονικού αρχείου σε μορφότυπο συμβατό με το λογισμικό που χρησιμοποιείται στο Υπουργείο.

5. Αξιοπιστία των στοιχείων

Οι πληροφορίες που περιέχονται στα έγγραφα που αναφέρονται στα παραπάνω σημεία 1, 2, 3 και 4, πρέπει να ανταποκρίνονται στα πραγματικά αλιεύματα προκειμένου να αποτελέσουν μια από τις βάσεις παρακολούθησης της εξέλιξης των αλιευτικών πόρων.

ΚΕΦΑΛΑIΟ VI

Παρεμπίπτοντα αλιεύματα

1. Τα ποσοστά των παρεμπιπτόντων αλιευμάτων που ορίζονται στα τεχνικά δελτία του πρωτοκόλλου, προσδιορίζονται ανά πάσα στιγμή της αλιευτικής δραστηριότητας βάσει του συνολικού βάρους των ζωντανών αλιευμάτων επί του σκάφους, σύμφωνα με τη νομοθεσία της Μαυριτανίας.

2. Για κάθε υπέρβαση των επιτρεπόμενων ποσοστών των παρεμπιπτόντων αλιευμάτων, επιβάλλονται κυρώσεις σύμφωνα με τη νομοθεσία της Μαυριτανίας και είναι δυνατόν να επιβληθεί μέχρι και οριστική απαγόρευση όλων των αλιευτικών δραστηριοτήτων στη Μαυριτανία τόσο στους παραβάτες πλοιάρχους όσο και στα σκάφη.

3. Απαγορεύεται η διατήρηση επί του σκάφους ειδών χωρίς άδεια και επιβάλλονται κυρώσεις σύμφωνα με τη νομοθεσία της Μαυριτανίας.

ΚΕΦΑΛΑIΟ VII

Εκφορτώσεις στη Μαυριτανία

Τα συμβαλλόμενα μέρη, έχοντας επίγνωση της